НЕГА ГАЗ ҲИСОБЛАГИЧИМ 4 ЙИЛГА БОРМАЙ ИШДАН ЧИҚДИ? - 20 Ноября 2017 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nГлавная » 2017 » Ноябрь » 20 » НЕГА ГАЗ ҲИСОБЛАГИЧИМ 4 ЙИЛГА БОРМАЙ ИШДАН ЧИҚДИ?\nНЕГА ГАЗ ҲИСОБЛАГИЧИМ 4 ЙИЛГА БОРМАЙ ИШДАН ЧИҚДИ?\n— Маълумки, газ ҳисоблагичларнинг яроқлилик муддати 8 йилни ташкил этади. Аммо газ ҳисоблагичим тўрт йилга бормасдан ишдан чиқди. Бунинг сабаби нима билан боғлиқ.\nБотир Пўлатов,Тошкент шаҳридан\nДониёр ҚОДИРОВ, "Ўзбекистон миллий метрология институти” давлат корхонаси директори:\n— Бугунги кунда қиёсловга олиб келинган ҳисоблагичларнинг 60 фоизида носозликлар аниқланмоқда. Ўлчаш воситасини иш жараёнига таъсир қиладиган асосий омил газ ёки сув ҳисобланади. Демак, газни таркибидаги турли бирикмалар, хусусан тармоқдаги қувурларни эскирганлиги (занглар) ҳисоблагични яроқсиз ҳолатга келтирувчи асосий сабабдир. Хорижда ҳисоблагичданолдин трубага фильтр ўрнатилади. Ушбу фильтр ҳар ҳафтада тозаланиб турилади. Ўлчаш воситасини сифатли ҳамда ўз вақтида ишлашини таъминлаш учун албатта фильтр қўйишлари маъқул ҳисобланади.\nБундай фильтрлар аҳоли ҳисобидан, таъминотчи вакилнинг тавсияси билан ўрнатилади. Сабаби ўлчаш воситаларининг ҳар бириўзига яраша метрологик тавсифларга эга бўлиб, улар исътемол қилинадиган газ ҳажми ёки сув ҳажмидан келиб чиққан ҳолда танланади.\nКатегория: Fikr va Mulohaza qiling | Просмотров: 195 | Добавил: Sherlaruz.CoM | Рейтинг: 0.0/0


Фаластинлик ака сингил 15 йилдан кейин Ҳаж зиёратида топишишди\n22:30 / 03.09.2017\nФаластинлик ака-сингил Самир ва Бушра 15 йиллик жудоликдан сўнг Минода топишишди. ArabNews шу ҳақида хабар берди.\nГап шундаки, қадрдонлар Фаластин ерлари мустамлакаси ва Самирнинг Австралияга миграцияси сабабли кўриша олишмаганди. Ҳаж зиёратига келган Бушра акасини кўриб, ўз ҳиссиётларини назорат қила олмай қолди.\nАёлнинг айтишича, у акаси билан охирги марта кўришганини ҳануз ёдида сақлаб қолган. "Аллоҳга ҳамду санолар бўлсин, биз Ийд-ал-Адҳанинг биринчи кунида зиёратчилар сифатида қайта кўришишга муваффақ бўлдик", - дейди аёл.\nСамир синглисини кўра олмаётганидан азобда эди, у бундай имкон пайдо бўлгани учун Аллоҳга ва қирол Салмонга раҳматлар айтди.\nСамирнинг сўзларига кўра, у Бушра билан Ҳаж сафарида кўришни олдиндан режа қилмаган, ҳаммаси тасодифан рўй берган.


Дэвид Бэкхем катта футболни тарк этмоқчи\nДэвид Бэкхем ўз карерасидаги энг сўнгги “Пари Сен Жермен” клубида 32-рақам остида ўйнамоқда.\nЖаҳон футбол юлдузи Дэвид Бэкхем жорий мавсум охирида катта футболни тарк этишини билдирди. Бу ҳақда 38 ёшли футболчи пайшанба куни Sky Sports телеканалига берган суҳбати чоғида эълон қилди.\nПайшанба куни 38 ёшли футболчи Sky Sports телеканалига интервю берар экан, ўзининг катта футболдан кетиш вақти етиб келганини айтди:\n-Мен узоқ йиллар давомида нафақага чиққан ўйинчиларни кўрдим ва улардан бу ҳақда сўраганингизда, улар доим “Кетиш вақти келганини вақти келганда ўзинг билиб қоласан”, деб жавоб беришади. Мен ўйлайманки, бу вақт қачон келишини биламан ва ўйлайманки, мен кетишга тайёрман, -деди Дэвид Бэкхем.\nАҚШнинг Биринчи хоними Мишел Обама "Let's Move-London" ("Ҳаракатлан, Лондон") тадбирида Бэкхем каби тўпни мўлжалга уриш орзуда эканини айтган эди.\nБритания миллий жамоасининг собиқ капитани январда Франциянинг “Пари Сен Жермен” клуби билан беш ойлик шартномани имзолаган ва шартномадан келадиган даромадларини болалар ташкилотларига эҳсон қилган эди. Мазкур клубда Дэвид Бэкхем навбатдаги чемпионлик унвонини қўлга киритган.\nФутболчи истеъфога чиқишдан олдин “Пари Сен Жермен” таркибида яна иккита ўйинда иштирок этиш нияти борлигини билдирди.\nДэвид Бэкхем 2013 йилнинг 31 январида "Пари Сен Жермен" клубига ўтиши муносабати билан уюштирилган матбуот анжуманида.\nДэвид Бэкхем “юлдузи порлаган” ва омади чопган бир пайтда футболни тарк этиш тўғрисида қарор қабул қилиш осон кечмаганини ҳам айтиб ўтди:\n-Бу қарорни қабул қилиш жуда қийин бўлди, чунки мен ҳали ҳам олий даражада ўйин кўрсата олишимга ишончим комил ва сўнгги олти ойда бу ишончим мустаҳкамланди. Аммо мен доим ўзимга: “Мен чўққига кўтарилганимда ўйиндан чиқаман”, деб айтар эдим, -деди Бэкхем.\nФутболдаги 20 йиллик фаолияти давомида Дэвид Бэкхем дунёдаги энг қиммат ҳақ тўланадиган ўйинчи даражасига кўтарилди. Унинг бойлиги 250 миллион долларга тенг экани айтилади.\nДэвид Бэкхем турмуш ўртоғи Виктория Адамс (айни пайтда Бэкхем) билан.\nКелишган қад-қомати ва ўз даврида таниқли бўлган Spice Girls гуруҳи солисткаси Виктория Адамс билан никоҳдан ўтиши Бэкхемнинг футбол ҳамда шоу бизнес оламида энг машхур спортчилардан бирига айланишига ўз ҳиссасини қўшди.\nУзоқ йиллар давомида Буюк Британия терма жамоасига сардорлик қилган Дэвид Бэкхем катта муваффақиятларга эришганига қарамай, ўз карераси давомида бирор марта ҳам Жаҳон чемпиони бўлмаган.\n20 йил давомида Дэвид Бэкхем 19 та мукофотни қўлга киритган. У 10 маротаба Премер Лига Чемпиони бўлди. Бэкхем 4 та давлатнинг чемпиони бўлган Британиядаги ягона футболчидир.\nУ “Реал Мадрид”, “Манчестер Юнайтед”, “Лос- Анжелес Гэлэкси” ва “Пари Сен Жермен” жамоаларида тўп сурган.\nДэвид Бэкхем ҳақида 2002 йилда “Бэкхем каби ўйна” филми суратга олинган.\nФутбол: Ўзбекистон Бразилияга "яқинлашди"\nГулнора Каримова футбол ишқибозлари жаҳлини чиқарди\nЧеховдаги отишмада 6 ўзбек яраланди


Устоз отангдек улуғ 01.10.2020 12:58\nМудом эъзоздасиз меҳри дарё устозлар!\nДунёда касблар кўп. Аммо улар ичра энг улуғи ўқитувчиликдир. Зеро, ҳар бир касб эгаси муаллим қўлида ўз йўлини топади. Инсон йўқки, устоз-муаллим сабоғисиз камолга етган бўлса! Халқимиз ўқитувчи-педагогларни бежиз қадрлаб, кўкларга кўтармайди.\nШу ўринда маърифатпарвар алломамиз Абдулла Авлонийни «Ҳар бир муаллимнинг саодати, давлатимизнинг тинчи ва роҳати ёшларнинг яхши тарбиясига боғлиқдир», – деган сўзлари беихтиёр кўз ўнгимизда гавдаланади. Шоир тили билан айтганда,\nТағин айтдиларки, Азиз шубҳасиз,\nДарҳақиқат, биз ёш авлодни маънан етук, тафаккур олами кенг ва билимли инсонлар этиб тарбиялаётган ўқитувчи-мураббийлар тимсолида эртанги кунимизнинг порлоқ келажагини, жонажон Ватанимиз тараққиёти учун сидқидилдан хизмат қилувчи ўғил-қизларимиз бахтини кўрамиз.\nЮраги ғайрат-шижоатга тўла, ёшлар тарбияси йўлидаги масъулиятли вазифани ўз зиммаларига олган азиз, меҳридарё устоз-мураббийларимиз доимо эъзозда.\nАлбатта, бизни шундай бахтли кунларга етишишимизда ёшлигимиздан таълим-тарбия берган устозларимизни хизматлари беқиёс!\nДунёда устознинг меҳнатидан оғир меҳнат йўқ. Жамиятнинг бугуни ва келажаги, унинг маданий-маърифий ва маънавий салоҳияти таълим тизимининг қай даражада ривожланганлиги билан белгиланади. Таълим-тарбия тизимидаги ислоҳотларнинг муваффақияти кўп жиҳатдан ўқитувчи ва мураббийларга боғлиқ.\nУстоз ва мураббийлар жамият биносининг бинокорлари, маърифат боғининг боғбонларидир. Улар ҳаёт бўстонидаги ниҳолнинг бақувват дарахтга айланиши учун беқиёс меҳнат қилади. Шунинг учун ҳам унинг шогирд устидаги ҳаққи бениҳоя катта ва улуғдир. Устоз шогирдини ўз фарзандидек кўради.\nМуҳтарам Президентимиз таъкидлаганидек: «Биз бугун замонавий билим ва касб-ҳунарлар, хорижий тилларни пухта эгаллаб, катта умид ва ишонч билан ҳаётга қадам қўяётган, эртанги кунимизнинг ҳал қилувчи кучи бўлган минг-минглаб фарзандларимиз камолида ўқитувчи ва мураббийларимизнинг беқиёс ҳиссаси борлигини яхши биламиз ва сизларнинг бу улуғ хизматингизни юксак қадрлаймиз».\nОта-боболаримиз Ватан, ота-она ва устоз тушунчаларини уйғунлаштириб, уларни доимо ардоқлашга даъват этган. Бугун ҳам шу азалий силсиланинг узвий давоми сифатида элу халқимиз ўзининг устоз-муаллимларга чексиз ҳурмат-эҳтироми ифодаси сифатида\n1 октябрь санасини Ўқитувчи ва мураббийлар куни умумхалқ байрами сифатида кенг нишонламоқда.\nМухтасар қилиб айтганда, халқимизда «Устоз отангдек улуғ» деган ҳикматли нақл бежизга айтиламаган. Зеро, бугунги куннинг ёшлари азиз устозларимизни ардоқлаб, уларнинг ўгитларидан, ҳаётий тажрибаларидан ва ҳар бир ҳикматли сўзларидан ўрнак олсак, келгусида жонажон Ватанимизга муносиб ёш кадрларни етиштириб чиқаришимизда энг муҳим мезон бўлиб хизмат қилади.\nЎзбекистон Республикаси Фавқулодда вазиятлар вазирлиги Академияси ўқитувчиси, капитан


Бош сахифа > Янгиликлар > НАВОИЙ ШАҲРИДА ЯНГИ МАКТАБ-ИНТЕРНАТИ ЎЗ ФАОЛИЯТИНИ БОШЛАЙДИ\nНавоий шаҳридаги 17-умумий ўрта таълим мактабида “Навоий - Қоракўл” - математика, физика ва инглиз тили фанларига ихтисослаштирилган мактаб интернати фаолиятини бошлаши муносабати билан имтиҳон топшириш жараёнлари бўлиб ўтмоқда.\n— Куни кеча 7-8 синф ўқувчилари ўртасида бўлиб ўтган саралаш босқичида 1761 нафар ўқувчи иштирок этди. Бугунги саралаш босқичи эса 10-11-синф ўқувчилари ўртасида бўлиб ўтмоқда. Айни пайтда улар сони ҳам 800 нафарни ташкил этмоқда, — дейди Навоий шаҳар халқ таълими бўлими мудири Раъно Ҳайитова.\nМазкур мактаб-интернатига 240 нафар ўқувчи қабул қилинади. Ўқиш жараёни 7-синфдан бошлаб амалга оширилади. Ушбу мактаб-интернат фаолиятини айни пайтда капитал таъмирланаётган Навоий шаҳридаги Техника касб-ҳунар коллежида олиб боради.\nКўрилганлар сони: 2264


САМАРҚАНД: "Чиқинди вақтида олиб кетилмаганидан ҳудудда ахлат тўлиб кетган"\nПАХТАЧИ. “Самарқанд вилояти Пахтачи тумани Жаҳонобод МФЙда жойлашган 2 қаватли уйлардан ёзмоқдамиз. Чиқинди вақтида олиб кетилмаганидан ҳудудда ахлат тўлиб кетган. Дайди итлар кезиб юрибди. Бу ҳолат санитария қоидаларига зид-ку!”


19:13 / 01.10.2020 248\nТаниқли аллома Саъдуддин Тафтазоний раҳимаҳуллоҳнинг “Шарҳ ал-ақоид ан-насафия” асарида “халифалик” масаласи алоҳида келтирилган. Чунки, “халифалик” масаласи ўша даврда ҳам, бугун ҳам муҳим муаммолардан ҳисобланади. Бугунги кунда ҳам баъзи оқимлар томонидан “Ислом халифалиги”ни қуриш ғояси илгари сурилмоқда. Агарда тарихга назар ташланса, бу масала ҳам даврий такрорланиб турганига гувоҳ бўлиш мумкин.\n“Шарҳ ал-ақоид ан-насафия” асарида бу тўғрида қуйидагича баён қилинган:\nالخِلَافَةُ ثَلَاثُونَ سَنَةً ثُمَّ بَعْدَهَا مُلُكٌ وَ إِمَارَةٌ.\n“Халифалик ўттиз йилдир. Ундан кейин подшоҳлик ва амирликдир”.\nУшбу фикрини исботлаш мақсадида аллома Тафтазоний Расулуллоҳ соллаллоҳу алайҳи ва салламдан қуйидаги ҳадисни келтиради:\nالخِلَافَةُ بَعْدي ثَلَاثُونَ سَنَةً ثُمَّ تَصْيِرُ بَعْدَهَا مُلُكًا وَ عُضُوضًا.\n“Мендан кейин халифалик ўттиз йилдир. Ундан кейин подшоҳлик ва яккаҳокимликларга айланиб кетади”.\nМазкур ҳадис саҳиҳ бўлиб, бир қанча муҳаддислар томонидан ривоят қилинган. Шундан кейин, Аллома Тафтазоний саҳоба Ҳазрати Али каррамаллоҳу важҳаҳунинг мазкур ўттиз йилнинг бошида туришлигини айтганлар. Ундан кейин ҳукмронлик қилганлар эса, подшоҳ ва амирлар бўлади, дейдилар. Жумладан, саҳоба Муовия разийаллоҳу анҳу ва ундан кейинги амирлар халифалардан эмаслигини айтилади. Лекин, бу мавзунинг тушунилиши мушкул деб, фикрини қуйидагича ёритиб беради:\nАббосий халифалиги ва Умар ибн Абдулазиз каби марвонийлар сулоласининг баъзи вакилларини мусулмон уммати халифа деб келган бўлса-да, бироқ Аллома Тафтазоний фикрига кўра, ҳадисда тилга олинган халифаликдан мақсад тўлиқ халифалик, яъни у шундай халифаликки, унга қарши ҳеч бир мухолафат бўлмаган, ундан бошқаларга байъат қилишга одамларда майл уйғонмаган.\nЯъни, “хулафои рошидин” (“тўғри йўлдан борувчи халифалар”) Абу Бакр Сиддиқ, Умар ибн ал-Хаттоб, Усмон ибн Аффон ва Али ибн Абу Толиб разийаллоҳу анҳум ажмаъин бўлиб, улар Расулуллоҳ соллаллоҳу алайҳи ва салламнинг халифалари бўлганлар.\nДемак, Аллома Тафтазоний айтишича, мусулмонларнинг норозилигига сабабчи бўлиб, бир тўда одамлар ўзларича халифалик эълон қилгани билан улар ҳақиқий бўла олмайдилар. Улар ўзларининг “халифалиги”га қанчалик оят ва ҳадис келтирсалар ҳам, улар ишончли ва том маънодаги халифа эмаслар!\nАллома Тафтазоний ҳам ҳозирги даврда халифалик тузишни тарғиб қилувчилар доим келтирадиган ҳадиси шарифга эътибор қаратган. Расулуллоҳ соллаллоҳу алайҳи ва салламдан қуйидаги ҳадис келтирилади:\nمَنْ مَاتَ مِنْ أَهْلِ الْقِبْلَةِ وَلَمْ يَعْرِفْ إِمَامَ زَمَانِهِ مَاتَ مَيِّةً جَاهِلِيَّةً.\n“Аҳли қибладан ким ўз замонасининг имомини танимасдан вафот этса, жоҳил бўлиб вафот этибди”.\nАллома Тафтазоний мазкур ҳадис эътиборидан уммат Набий (с.а.в.) вафотидан кейин энг муҳим ишни қилдилар. Яъни, ўзларига раҳбарни тайинладилар. Ҳатто, Расулуллоҳ соллаллоҳу алайҳи ва саллам дафн қилинмасдан олдин бу ишни амалга оширдилар ва бу ишни ҳар бир раҳбар вафотидан кейин ҳам давом эттирдилар, деганлар. Яъни, бу ерда ҳеч қандай халифалик ҳақида гап-сўз йўқ. Мазкур ҳадисда ҳар бир даврдаги, ҳар бир юртнинг ўзлари тинч йўл билан сайлаб қўйган раҳбарлари назарда тутилган. Ҳадисда тилга олинган “имом” сўзи диний раҳбар – масжид имомини ҳам, сиёсий раҳбар – давлат раҳбарини ҳам назарда тутади. Фиқҳий манбаларда ҳам “имом” сўзи ана шу икки маънода қўлланади. Ундан фақат “халифа”ни эътиборга олиш маъноси йўқ. Иккинчидан, айтиш лозимки, “Шарҳ ал-ақоид ан-насафия”нинг энг машҳур шарҳ қилувчиларидан Рамазон афанди фикрича, бу ҳадисдаги “ўз замонининг имоми” сўзидан мурод ўша даврга юборилган Муҳаммад соллаллоҳу алайҳи ва салламдир.\nХалифаликни ва халифалик тузишни тарғиб қилувчилар юқоридаги ҳадиси шарифни келтириб, ўзларининг ғаразли мақсадлари учун ниқоб қилиб оладилар, лекин шу маънодаги қуйидаги саҳиҳ ҳадиси шарифни яшириб келадилар:\n“Кимки итоатдан чиқиб ва жамоатдан ажралиб вафот қилса, жоҳилият ўлиги ҳолда ўлиб кетади. Кимки умматимга қарши чиқиб, яхшисини ҳам, ёмонини ҳам (бўйинига қилич ва болта ила) ура бошласа, уларнинг мўъминлигига парво қилмай қўйса, уларнинг аҳдлашган кимсаларига вафо қилмаса, у мендан эмас! Кимки асабийликка чақирадиган кўр байроқ остида уришса, ёки асабийлик билан ғазабланаверса, у ўлдирилса, жаҳолат ҳолида ўлдирилган бўлади!”.\nМазкур ҳадиси шарифда Расулуллоҳ соллаллоҳу алайҳи ва саллам ҳозирги кунда аҳмоқона “халифаликни қайта қуриш” режаси билан мўъмин-мусулмонларга қарши чиқаётган, мусулмонларни ўлдираётган, асабий ва ғазабнок нокасларни огоҳлантирмоқдалар, уларнинг ўзлари жаҳолатда, ҳаром ўлимтик ҳолида ўлиб кетишларини башорат қилмоқдалар.\nБиринчидан, “раҳбар” деб таржима қилинган сўз матнда “имом” (“الْإِمَامُ”) шаклида келган. Ақоид илми истилоҳида “имом” сўзи икки маънода келади: давлат раҳбари ва имом-хатиб. Бу ўринда давлат раҳбари маъносида келган.\nЛекин, “مَنْ مَاتَ مِنْ أَهْلِ الْقِبْلَةِ” ҳадисида келган “имом” (“الْإِمَامُ”) сўзидан мурод эса, Муҳаммад соллаллоҳу алайҳи ва салламдирлар. Унда ва унинг маъносидаги ҳадисларда “халифа” сўзи келтирилган эмас.\nИккинчидан, юқорида келтирилган ҳадис маъносидан маълум бўладики, “комил халифалик” ўттиз йил. Яъни, Абу Бакр Сиддиқ, Умар ибн Хаттоб, Усмон ибн Аффон ва Али ибн Абу Толиб разийаллоҳу анҳумлар даври. Шунингдек, мазкур тўрт саҳоба Расуллоҳ соллаллоҳу алайҳи ва салламнинг халифалари бўлганлар. Мазкур ўттиз йилдан кейин пайдо бўлган давлатлар эса, подшоҳлик ва амирликлар эди. Демак, бундан маълум бўладики, подшоҳлик ва амирликлар “ўринбосар”, яъни, “халифа” томонидан эмас, балки, “подшоҳ” ва “амир”лар томонидан бошқарилади.\nБўриева Зарина Мустафоевна\n688 01:13 / 30.04.2018\n228 22:03 / 11.11.2020\nGloballashuv jarayonining hayotimizdagi foydasi va zarari qanchalik o’ringa ega?\n577 01:13 / 22.02.2020\n160 16:35 / 22.11.2020


Россия Ўзбекистонга қўшниларидан азизроққа ўхшайди\n02 декабр 2020, Тошкент вақти: 09:04\nhttp://tbn0.google.com/images?q=tbn:cnTXpxDlFnyiSM:http://2006.novayagazeta.ru/nomer/2006/07n/n07n-s10.jpg Ўзбекистондаги мустақил “Авесто” сармоя гуруҳи тарқатган хабарга кўра, Россиянинг “Газпром” ширкати Ўзбекистондан ҳар минг куб метр газни 130 доллар нархда сотиб олмоқда, йилнинг иккинчи ярмидан бу нарх 150 доллар миқдорида белгиланиши мумкин.\nБу Ўзбекистон ўз қўшниларига белгилаган нархлардан анча арзондир. Бундан аввалроқ “Газпром” “Ўзбекнефтгаз” миллий холдинг ширкати билан 2008 йил учун ўзбек гази ва транзит нархларининг янги тарифлари борасида келишувга эришганини айтган, аммо газнинг янги нархини ошкор этмаган эди.\n“Авесто” мустақил сармоя гуруҳи вакили Аваз Мергеновнинг “Озодлик” мухбирига айтишича, “Газпром” ҳам, Ўзбекистон ҳукумати ҳам эришилган ўзаро келишув тафсилотларини шу пайтгача ошкор этишга ошиқаётгани йўқ.\n“Лекин биз ишончли манбалардан Ўзбекистон ва Россия ўртасида газнинг янги нархи борасида эришилган келишув ҳақида маълумотга эга бўлдик. Бу маълумотлар ишончли. Уларни “Ўзбекнефтгаз” расмийлари ҳам, “Газпром” ҳам инкор этмаяпти”, - деди Аваз Мергенов.\nЎзбекистон Россияга йилига 13 миллиард куб метр газ экспорт қилади. Шунингдек, Россия Туркманистондан сотиб оладиган газ ҳам Ўзбекистон ҳудуди орқали ўтади. “Газпром” сотиб оладиган ўзбек газининг бир қисми Россиянинг ўзидаги истеъмолчиларга етказиб берилади, каттароқ қисми эса Европа давлатларига қайта сотилади.\n2007 йилда “Газпром” ўзбек газининг ҳар минг куб метрини 100 АҚШ долларидан сотиб олиб, Европадаги мижозларга 300 доллардан қайта сотган. Ўтган йил охирида Ўзбекистон томони газнинг 1000 куб метри учун тўланадиган ҳақни 185 долларга кўтаришни талаб қилган эди.\nАгар Ўзбекистон ва Россия газ нархини чиндан ҳам 130 доллар нархда келишган бўлса, бу Тожикистон ва Қирғизистонга белгиланган нархдан 15 долларга арзон демакдир. Ўзбекистон Тожикистонга газнинг ҳар минг куб метри учун 145 АҚШ доллари миқдорида ҳақ белгилаган. Тошкент ҳукумати Қирғизистон билан ҳам шунга яқинроқ нархни келишган. Шунингдек, Ўзбекистон Қозоғистоннинг “Қозтрансгаз” ширкати билан ҳам келишувга эга. Лекин бу келишув тафсилотлари ҳам сир сақламоқда.\nЎзбекистон йилига 60 миллиард куб метргача газ қазиб олади, унинг бир қисмини четга экспорт қилади.


22 ноябрь, 2020, 10:01\nТеглар:Милан | Жером Боатенг\nИталияда ҳам таниш-билишчилик бор экан\n“Бавария” мавсум охирида шартномаси тугайдиган Жером Боатенгни олиб қолмаслигини билдирганидан кейин тажрибали футболчига қатор клублардан таклиф бўлмоқда. Хусусан, таркибини ёшартирган “Милан” раҳбарияти жамоада ёши катта футболчилар бўлишини ҳам истамоқда.\nШунинг учун миланликлар Боатенгни олишга қарор қилган. Бироқ, германиялик футболчини олиш учун “Милан” Англия клублари билан рақобатлашишига тўғри келади. Бу осон эмаслиги билган италияликлар Жеромнинг акаси Кевин-Принцга мурожаат қилмоқчи. Кевин-Принц укасини “Милан”ни танлашга кўндириши керак бўлади.\nКевин-Принц Боатенг 10 йил муқадам “Милан” таркибида ўйнаган ва клуб билан дўстона алоқаларини сақлаб қолган. Айни пайтда 37 ёшли футболчи Туркиядан келиб, Италиянинг “Монца” жамоасига келиб қўшилди.\n"Милан" "Бавария" футболчиси учун курашга қўшилди


“Болалар уйига топширган қизим мендан юз ўгирди” | Бир пиёла чой\n← Ўзбекистон кино санъати оғир жудоликка учради: Машҳур режиссёр Мелис Абзалов вафот этди…\nХонандалар Ойбек ва Нигора ҳаммасига нуқта қўйишди →\n“Болалар уйига топширган қизим мендан юз ўгирди”\tPosted on October 25, 2016\tby birpiyolachoy — Турмушга чиққанимдан кейин эрим билан келишолмай қўлимда қизим билан ота-онамникига қайтиб бордим. Бироқ улар мендан ор қилиб, ҳайдаб солишди. Нима қилишни, бошимни қаерга уришни билмай “Шаҳарда бирор иш топилиб қолар” дея пойтахтга келдим. Қўлимда эмизикли болам билан ижарада туриб, ишлашга мажбур бўлдим. Аввалига кунимни кўриб кетарман, деган умидда эдим. Лекин аҳвол борган сари ёмонлашаверди. Бир куни уйини ижарага берган аёл “Бола билан бирор нарсага эришолмайсан, яхшиси уни вақтинчаликка меҳрибонлик уйига топшир, уй-жойли бўлганингдан кейин яна қайтариб оласан” деб маслаҳат берди. Ноиложликдан, унинг айтганини қилишга мажбур бўлдим. Аммо уни ташлаб қўйганим йўқ, шанба-якшанба кунлари вақтимизни бирга ўтказардик, яхши таомлар пишириб, дам олардик. Шу тариқа орадан йиллар ўтиб кетибди. Бир куни меҳрибонлик уйига борсам, тарбиячилар қизимни асраб олишганини айтишди. Сўраб-суриштирсам отаси келиб, қишлоққа олиб кетибди. Аввалига болам учун шуниси яхшидир, деган фикр ҳам ҳаёлимдан ўтди. Аммо вақт ўтгани сари қизим билан орамиз узоқлашиб бораверди. Бу орадан мен бир хонали уй олиб, жигарпорамни олдимга чақирдим. Аммо энди ҳаммаси аввалгидаймасди. Қизим қорни тўймаётганини, ўзи истаган кўйлакни киёлмаётганини айтиб, аразлайверди. Ва охир оқибат отасининг олдига кетиб қолди. Яқинда уни унаштиришганини эшитдим. Ўзидан сўрасам, “ҳа яқинда тўйим бўлади, лекин унга сизни айтмайман, сиздан уяламан” деди. Мана энди нима қилишни билмай ҳайронман. Не машаққатлар билан ёруғ дунёга келтирган дилбандим , дунёни кўзимга қоронғу қилиб турсая?\nDarakchi.uz Bo'lishamiz:TwitterFacebookGoogleLike this:Like Loading...\tThis entry was posted in Hayot ko'zgusi. Bookmark the permalink.\t← Ўзбекистон кино санъати оғир жудоликка учради: Машҳур режиссёр Мелис Абзалов вафот этди…


Яширин иқтисодиётни қисқартириш билан боғлиқ қабул қилиниши кутилаётган фармонга қандай таклифингиз бор? - zarnews.uz\nЯширин иқтисодиётни қисқартириш билан боғлиқ қабул қилиниши кутилаётган фармонга қандай таклифингиз бор?\nЎзбекистон Республикаси Президентининг “Яширин иқтисодиётни кескин қисқартириш чора-тадбирлари тўғрисида”ги фармони лойиҳаси www.regulation.gov.uz порталига жойлаштирилди. Айни кунларда ушбу ҳужжат лойиҳаси жамоатчилик томонидан кенг муҳокама қилинмоқда.\nАлбатта, кейинги йилларда бизнесга қўшимча қулайликлар яратиш орқали яширин иқтисодиёт улушини камайтириш чоралари кўрилмоқда. Молия вазирлиги томонидан ишлаб чиқилган Президент фармони лойиҳаси ҳам ушбу ислоҳотларнинг давоми сифатида эзгу мақсадларни назарда тутиши шубҳасиз.\nБироқ яширин иқтисодиётга қарши курашишда иқтисодий фаолликка зарар етказиб қўймаслик лозим. Акс ҳолда бу олдимизга қўйилган мақсадлар ҳамда амалга оширилаётган ислоҳотларга салбий таъсир кўрсатиши мумкин.\nОлий Мажлис Сенати Бюджет ва иқтисодий ислоҳотлар масалалари қўмитаси раиси.


Бизнес доираларининг ҳамкорлиги Ўзбекистон – Покистон иқтисодий муносабатларини ривожлантиришнинг муҳим омилидир\n15 июль куни Тошкент шаҳрида Ўзбекистон – Покистон бизнес-форуми бўлиб ўтди.\nТадбирнинг очилиш маросимида Покистон Ислом Республикаси Бош вазирининг маслаҳатчиси Абдул Раззоқ Довуд ва Ўзбекистон Республикаси Бош вазирининг ўринбосари –инвестициялар ва ташқи савдо вазири С.Умурзаков сўзга чиқди.\nШундан сўнг, дастурнинг иккинчи ярмида форумда Покистон Ислом Республикаси Бош вазири Имрон Хон ва Ўзбекистон Республикаси Бош вазири А.Арипов иштирок этди.\nТадбир ўз платформасида икки мамлакат ишбилармон доираларининг 300 дан ортиқ вакилларини, шунингдек, тегишли вазирлик, идора ва тармоқ бирлашмалари раҳбарларини йиғди.\nФорум икки мамлакат ўртасидаги иқтисодий ҳамкорликни ривожлантиришнинг ҳал қилувчи омили сифатида Ўзбекистон ва Покистон ишбилармон доиралари ўртасидаги муносабатларни янада фаоллаштиришга доир чора-тадбирлар юзасидан фикр алмашиш ва конструктив муҳокамалар учун майдончага айланди.\nСўзга чиқишлар давомида Ўзбекистонда тадбиркорлик фаолиятини қўллаб-қувватлаш ва инвесторлар учун қулай муҳит яратиш бўйича кўрилаётган чоралар қайд этилди. Солиққа тортиш соҳасини ислоҳ қилиш, иқтисодиётнинг шаффофлигини ошириш, ер участкаларини ажратиш тартибини, хорижий инвесторларни ҳуқуқий ҳимоя қилиш механизмларини такомиллаштириш ва бошқа йўналишларда эришилган ютуқлар санаб ўтилди.\nФорум доирасида вазирлик ва идоралар раҳбарлари томонидан тақдимотлар ўтказилди. Уларда туризм, енгил саноат, қишлоқ хўжалиги, фармацевтика, кимё саноати ва бошқа йўналишларда қўшма лойиҳаларни амалга ошириш имкониятлари тақдим этилди.\nИкки мамлакат спикерлари бизнес вакилларини аниқ инвестициявий келишувларга эришиш ва савдо шартномаларини тузиш ҳамда ҳамкорликнинг янги истиқболли йўналишларини аниқлаш мақсадида фаол ҳамкорлик қилишга чақирди.\nФорум якунлари бўйича агросаноат соҳаси, тўқимачилик, фармацевтика ва кимё саноати, қурилиш материаллари ишлаб чиқариш ҳамда паррандачилик соҳаларида қиймати 500 миллион доллардан ортиқ бўлган 71 икки томонлама ҳужжат, шу жумладан, инвестициявий шартномалар ва савдо битимлари имзоланди.


Тошкентда фоҳишахонага айлантирилган SPA-салон аниқланди | Qalampir.uz\nТошкентда фоҳишахонага айлантирилган SPA-салон аниқланди\n3-саҳифа\t17 Ноябрь 2020 22:20 23999\nТошкентнинг Яшнобод туманида SPA-салон номи билан фаолият олиб бораётган фоҳишахона аниқланди. Бино бошқарувчиси эса бундай ҳолатдан хабари йўқлигини айтяпти. Бу ҳақда “Zo‘r tv” телеканалининг “25 soat” дастурида маълум қилинган.\nТошкент шаҳар ИИББ ва бошқа алоқадор идора вакиллари билан SPA ва массаж салонларида ўтказилган тезкор рейд жараёнида ноқонуний ҳолатлар аниқланган. Хусусан, Яшнобод туманида ўтказилган рейд давомида текширилган масканда SPA-салон номи остида фоҳишахона очилгани маълум бўлган.\nУ ердаги бир нечта хоналар кўздан кечирилиб, айш-ишрат қилаётган аёл ва эркаклар тўдаси қўлга олинган. Бу ердаги деворга осилган суратлардан тортиб ўтириш, дам олиш жойларигача барчаси ахлоқий мезонларни суриб ўтиш учун ҳозирлаб қўйилган. Мижозларга эса аёлларни бу масканнинг ўзи етказиб берган.\nБинонинг иккинчи қаватида эса аёллар учун ҳозирланган бетартиб хона бўлиб, уларнинг ишдан кейин қолиб, дам олиш учун мўлжалланган. Бино бошқарувчиси сўроққа тутилганда бу ҳолатдан хабари йўқлигини маълум қилган.\nУюштирилган рейдлар давомида Тошкент шаҳар Чилонзор туманидаги кўп қаватли уйда жойлашган бир хонадонга ёлланма “мижоз” киритилган. Гумонда бўлган бу уйдаги икки аёлдан бири мижозни кутиб олишга тайёргарлик кўраётгани аниқланган. Хоналар кўздан кечирилгач, бу ҳолатни тасдиқловчи ашёвий далиллар ҳам топилган.\nФоҳишалик билан шуғулланувчи аёлнинг айтишича, у моддий қийинчилик туфайли бу иш билан шуғулланиб келган.\nТошкент шаҳар ИИББ томонидан ушбу ҳолатлар юзасидан баённома тузилиб, керакли ҳужжатлар расмийлаштирилган.\nБундан ташқари, рейдлар давомида Тошкентдаги бир қанча SPA ва массаж салонлари, тунги клуб ва чилимхоналар ўз фаолиятини яшириш учун гўзаллик салони, умумий овқатланиш шохобчаси номи остида фаолият олиб бораётгани маълум бўлган.\n06 Март 15:32 41681\n06 Март 21:35 41371\n06 Март 18:51 41214\n07 Март 15:35 30607\n06 Март 15:22 27683


У қирғизистонлик Акрам билан таниш эди. Оғуфурушлар бир-бирларига жуда ишонишарди. Одатдаги келишув бу гал бошқачароқ кечди.\n- Андижонда атиргул ва лимон кўчатлари кўп эмиш, 200 туп керак эди, - деди телефонда Акрам.\n- Менга эса... - Бахтиёрнинг гапи оғзида қолди.\n- Тушундим, кўчатларни олиб келавер, ҳисоб-китобини кейин охирига етказаверамиз, - уқтирди Акрам.\nКАССАГА ДЕБ КИССАНИ ТЎЛДИРГАНЛАР\nУларнинг нопоклиги фош этилди\nҲалоллик инсоннинг нарзини тўқ, нафсини тийиқ қилувчи энг зарур фазилат. Кимки, шу фазилатга эга бўлмаса, ўзини ўтдан-чўққа уради, янаям аниқроғи, нопоклик кўчасига кириб, нафсининг қулига айланади. Бироқ охир-оқибат шармандаю, шармисор бўлади. Худди Жўрабек Жуманов ва Фарҳод Йўлдошевдек.\nСАЁҲАТХОННИНГ САЁҲАТИ КЎНГИЛСИЗ ЯКУНЛАНДИ\nСаёҳатхон Йўлдошева Қирғизистон Республикасининг Баткент вилоятидаги Лайлак туманининг Исфана шаҳрида яшайди. У шу йилнинг 29 март куни Ўзбекистондаги қариндошларини кўриш учун сафарга чиқди. Афсуски, у "Ўзбекистон Республикаси давлат чегараси тўғрисида"ги қонунининг 12-моддасида кўрсатилган "давлат чегараси орқали шахсларни ўтказиш белгиланган ўтказиш пунктлари орқали амалга оширилади" ва 45-моддасида: "давлат чегараси тўғрисидаги қонунини бузганликда айбдор шахслар белгиланган тартибда жавобгар бўладилар" деган қоида талабларини менсимади. Фарғона вилоятининг Фарғона тумани Водил қишлоғи билан чегарадош ҳудуддан ўзбек-қирғиз чегарасини ёриб ўтиб, қонунга хилоф ҳаракат қилди. Сўнгра У. Жумабоевнинг "Нексия"сига ўтириб, саёҳатни давом эттиради.\nЗиёнкорларнинг ўзлари зиён кўришди\nНафс - инсоннинг ичидаги кўзга кўринмас ёв. Унинг қутқусига учган кимса, ўзича "мазза" қилаётгандек ҳолатни туяди-ю, аслида тубанлик ботқоғига ботаверади. Охир-оқибат сири фош бўлгачгина гўё кўзи очилади. Агар у виждонини бутунлай йўқотмаган бўлса. Афсуски, баъзилар осонгина нафс бандасига айланиб қолишади. "Қинғир ишнинг қийиғи қирқ йилда ҳам чиқади" деган халқ нақлини ҳеч хаёлларига келтиришмайди.\nЙўловчиларни ўз вақтида тинч-омон манзилларига етказиш темир йўл транспорти ходимларининг асосий вазифаси ҳисобланади. Бу, аслида жуда масъулиятли вазифани айни вақтда бошқаларга ҳам тааллуқли томонлари ҳам бор. Яъни автомобилда ёки пиёда ҳаракатланаётганларнинг темир йўл кесишмаларидан ўтиш тартиб-қоидаларига риоя қилишларига бевосита боғлиқдир.\nВарак 5 жами 13


Бурҳониддин Рабғузий (XIII-XIV аср) - www.ziyouz.uz\nБош саҳифа Ўзбек шеъриятиЎзбек мумтоз шеъриятиБурҳониддин Рабғузий (XIII-XIV аср)\nКун ҳамалга келди эрса келди олам наврўзи\nКечди баҳман замҳарири қиш қолмади қори бўзи.\nТонг отарда тўрт сориддин эснаюрар боди сабо\nКийик юрур киндик йипордик исланар ёбон ёзи.\nТезлиги ёпкин ёғидин убуғи ёшил қизил\nОраси бутоқ ёпурғон тўл чечаклар тўр тузи.\nУрласа йиғлаб булутлар гул чиқар бўстону боғ\nТол, ёғочларинг солишур ўйнаюр бек бой қизи.\nЛола сифротин ичирда сайрар асруб сандуғоч\nТурна ун тортиб ўтарда секратур боқлон кўзи\nКўкда ўйнаб қўл солишур қув қозу қил қарлуғоч\nЕрда ўйнаб жуфт олишур ос, тин, киш кундузи.\nНайшакарлар минбарида тўтиқуш мажлис тутур\nКумри булбул муқрий бўлуб ун тузар тун кундузи.\nБуяғуз ер кўк менгизлик яшнағай майдон бўлуб\nЎғрашур айтинг чечаклар теграсида юлдузи.\nҲури айн учмоқ ичинда енг солиб таҳсин қилур\nЁз уза мундоғ ғазални ёзди Носир Рабғузий.\nҚИССАСИ ОДАМ САФИЙ АЛАЙҲИС-САЛОМ\nҲақ яратди тангсуқ Одамни тафиз ер кўркидин,\nЎзга сурат тузди андоғ ажун ичра илкидин.\nТахтини кўтуруб фаришта ужмоҳ ичра кивуруб,\nТезгинурда чиқмадилар ҳаргиз анинг эркидин.\nЧиқди ҳавво бирла бўлуб хуш танаъум қилдилар,\nИчтилар ужмоқ шаробин,едилар эт эркидин.\nБилди асмо илмини ул эту берди белгулук,\nБарча тиллар бирла сўзлар този форсий туркидин.\nЎркади беш юз йил анда жуфти бирла овунуб,\nИчти шарбат сиғрақинда еди неъмат таркидин.\nМунди ужмоҳнинг буроқин кезди анинг теграсин,\nҲулла кизди эгнига ҳам бошға урди бўркидин.\nОзди Иблис макри бирла бирук эрди ёлғузин,\nИкки буғдой еди чиқти секкиз ужмоҳ мулкидин.\nҚИССАСИ НУҲ НАБИЙ АЛАЙҲИС-САЛОМ\nКун туғардин кун ботарға Нуҳ яловоч даъвати,\nЭллик ўксук минг йил эрди ул рисолат муддати.\nКеча -кундуз ўзи ёлғизқазғу, эмгак юкланиб\nСўз эшитмаз кофир аро кунда ортди заҳмати.\nҲаққа «Рабби лотазар» деб ялбориб қилди дуо,\nБу ижобатда дуодин қирқ йил эрди муҳлати.\nДин учун кўп қин тортиб юриту ҳақ ёрлиқни,\nБизга сўкунч эмгак ичра қолмади ҳеч тоқати.\n«Васнаъ ал-фулка» амри бирла йўнди уч кат бир кеми\nАни мунди этди эрса халққа тўфон ҳайбати.\nЯгди ямғур,эсди еллар,остун-устун олти ой,\nКўрса мундоғ мундинортуқ мавломизнинг қудрати,\nЎзи қолди уч ўғил ҳам уч келинлар этагу,\nБарча ўлди юб туганди куфру зулмат бидъати.\nҚИССАСИ ҲУД АЛАЙҲИС-САЛОМ\nНуҳда кезин Ҳуд яловоч бўлди уч юз йил кечиб,\nЮрир эрди кўп халойиқдин,шаъриатдин қочиб.\nТунла-кундуз Ҳуд тегурди тенгримизнинг ёрлуғин,\n«Саккиз ужмоққа кеэлинг»,теб ҳақни ботилдан сижиб.\nРабқа ёзиб,йўлдан озиб,сунмадин динға бўюн,\nҲақға тониб,халқға ёниб,бутға сиғиниб,хамр ичиб.\nҚИССАСИ СОЛИҲ ЯЛОВОЧ АЛАЙҲИС-САЛОМ\nАқл ануб келгил,эшит,Солиҳ яловоч қиссасин,\nБулгулук бошдин оёқға айтайин мен жумласин.\nҲақ рисолат берди эрса туз тегурди қавмиға,\nЮриди тун,кундузин олди Самуднинг зумрасин.\nҚилди имон даъватини,қўлдилар бир мўжиза,\nҚўлди ҳақдин,чиқди инган ёрди тоғнинг саҳросин.\nБўта туғилди барча тузин ани тингла кўрдилар,\nКун кезиклаб сув улашди ичти кенду ҳиссасин.\nТондилар ҳақдин қамуғИ,қилдилар кўп маъсият\nУқмадин Солиҳ сўзинсўзин ҳам ушбу инган қиссасин.\nКелди югуриб икки бўзчи бир азоқин кестилар,\nБўтаси инграб қайитти остилар уч саҳбасин,\nУч кун ичра бўлдилар сариғ қизил ҳам қоп-қаро\nҚудрати бирла уғон қодир эмурди барчасин.\nҚИССАСИ ИБРОҲИМ АЛАЙҲИС-САЛОМ МАА НАМРУД АЛАЙҲИЛ-ЛАЪНА\nЭвда туғған, эрнак эмган, тоғда турған Иброҳим,\nЮлдуз англаб, ойни тонглаб, кўкка инған Иброҳим.\nАйди бир кун:»Эй она, айтғил манинг тенгрим ким ул»,\nАйди:»Манман»кул «сенинг ким?» тею сўрған Иброҳим.\n«Ўш отанг ул»,теди. Айтур:»Ким отамнинг тенгриси»,\nАйди:»Намурд тенгриси ким», тею сўрған Иброҳим.\nЕтти еру кўкнинг ҳижобин очдимавломиз, анга,\nОстун-устун Арш, Сароға тегру кўрган Иброҳим.\nУй,тева,қўйлар бўғузлаб то қийпматға теги,\nБу қўнуқ тутмоқ тўрасин халққа қўзған Иброҳим.\nЎғлини қурбон қилурда кўкда ўтлаб семирган,\nҚуч фидосин Жаброилдан ерда булған Иброҳим.\nҚИССАСИ ИСМОИЛ АЛАЙҲИС-САЛОМ\nСодиқ ул-ваъд атанибон ваъдасин қилди вафо,\nТепти ерга икки азоқин, топти ерда бир қузуғ,\nБулди замзамнинг сувини, бўлди иллатға шифо.\nКаъбанинг тошин ташиб қурбон қилған ул Забиҳ,\nТеграсинда тоғ тануқлар Марва эрди ҳам Сафо.\nХалқ аро ортуқ бағирсоқ эрди мавлоға мутиъ\nЎзгаларга вофий эркан, ўзига тегди жафо.\nТуғмадуқ эрди онадин туғди ёлғиз бир ўғул\nТуғмади андин ялавоч ёлғиз эрди Мустафо.\nҚИССАСИ ЛУТ АН-НАБИЙ АЛАЙҲИС-САЛОМ\nИброҳимнинг ҳақ қардоши Ҳозар ўғли эрди Лут,\nЁрлиғ кўп телим йиллар қувониб ўзи бирла турди Лут.\nЖаброил келди ялавочлиқ тегурди мавлодин,\nЁрлиғ эшитиб куч кетурди эв таркак борди Лут.\nТаб қилинг,бутға табунманг, бот кеэлинг имонға теб,\nҚирқ йил эмгаб тўнг, ариғсиз кофир аро турди Лут.\nАнча тенглик бўйнағунинг бири йўлға кирмади,\nҚазғулуқ бўлуб умид кесди улардин эрди Лут.\nБир яратған ҳақға ёнди ёлбориб, қилди дуо,\nЖаброил қанит тўқинди, қирди Оллоҳ, кўрди Лут.\nҚИССАСИ ЯЪҚУБ АЛАЙҲИС-САЛОМ\nСовчи Ишоқ ўғли теб бу отни олған Яъқуб ул,\nОлти хотундан ўн икки ўғлон бўлған Яъқуб ул.\nМунча ўғлон орасинда онгсизин ул ўниқа,\nЎн биринчи ўғлин ўлтуруб ўлю турған Яъқуб ул.\nКеч аёлинг кеч ўғурда йиғилу кириб йиғлашу,\nБўри эди, теас ўзин ерга чалған Яъқуб ул.\nБайт ул-аҳзон ичра кириб тунла кундуз инграю,\nЮзи кўрклук Юсуфни ҳақдан қўлған Яъқуб ул.\nТошға чиқған, куни туғған, кўрк учун кўз олдуруб,\nКўкси куйган ўтда ёнған, бағри ўлған Яъқиб ул.\nЎзи мунглуғ, кез юракли мавлонинг мурсал қули,\nУл чечактак энгғИ кўсаб, менгзи сўлған Яъқуб ул.\nЕтти яшаб ёш ўғулни йиртубон ёши оқиб,\nАни сексон йилда кезин қайра бўлған Яъқуб ул.\nҚИССАСИ ЮСУФ СИДДИҚ АЛАЙҲИС-САЛОМ\nЧин ўн икки эрди Яъқуб совчининг болалари,\nКўрса анинг биртак эрди бўйлари, бололари.\nЎн биринчи Юсуф эрди суврати явлоқ бадиз,\nЛаъл ичинда гулчилар кўп луълуЪИ лолалари.\nКўрк қилиқ зийнат малоҳат ҳам нубувват, ҳам карам.\nОта севган,отасинға туш кўруб йўрдирғучи,\nНе ҳасад қилди, кўр анга ул ўгай оғалари.\nУл Миср мулки ичинда маликлар хотунларин,\nҚул қилған ул қамуғни зулфининг лолалари.\nҚул сотилди эл ичинда қайра олди қул қилиб\nВолий бўлди Миср ичинда бўлдилар мавлолари.\nҚИССАСИ ЮНУС ЯЛОВОЧ АЛАЙҲИС-САЛОМ\nНинваға ҳақ яловоч Юнус эрди ёлғузун,\nЮз минг эвлик эл таба ёрлиғ этурди ёлғузин.\nМунча сонлиғ халқ ичинда бири йўлға кўнмади,\nҲаққа ёзиб, йўлдин озиб юрудилар йўлсузун.\nЧиқди элдин ўфка бирла ўтру келди бир тенгиз,\nЕти сув қобти балиқ қорниға тушди юзун.\nИкки ўғли бирла эрди, бўри еди бирисин,\nБирини балиқ элтди кўрди ани ўзи ўз кўзин.\nИч қоронғулуқда балиқ қорнини меҳроб этиб,\nҲақға ёниб қилди тоат, тасбиҳ айди тун узун.\nХалқдин озорланди, чиқди, кирди балиқ қорниға,\nТун-кун анда инграбон қолди кеча кундузун.\nРабби Уғон қутқарди андин қавми имон келтуруб,\nКелди юз минг эр қамуғ бешин ўнун ўттузун.\nХОТИМАТИ ҚИССАСИ АЛ-РАБҒУЗИЙ\nЎш битдим бу китобни,эй эранлар эр бўзи,\nБир йил ичра кечти анинг ёйи қиш ёзу кузи.\nУйқу буздум, ўзум уздум, созъни туздум тун-ла ман,\nЭрта қўптум, хома урдум, эмгандим тун-кундузи.\nБоғ қўпордим тол йиғочлиқ ёш япурғоқ ол чечак,\nЕмиши ҳикмат, фазойил ояти ахбор юлдузи.\nҚон қуриттим, жон қувортим, кон чиқардим тош қазиб,\nСоф қизил олтун сочиқлаб безадим бу ер юзи.\nХотирим бикрин эктим парда ичра тугматек,\nКизладим текмалардин тегмасун теб ёт кўзи.\nКўрки ортти кунда етти кўз қулоққача қувуб,\nТўнадим турлук тавордин Рум, Хитой атлас, чузи.\nМоҳир эран меҳри тушти меҳрини берган телим,\nМеҳри бирла қолди солим, йўқ энгинда тўг тўзи.\nБориб изтим Носуриддин Тўқбуғабек тапуғиға,\nТилаюрму, тиламасму белгулук билсун ўзи.\nОяти ахбор асли анинг, ўзининг оти «Қасис»,\nБош азоқға тегру боқсанг туб яловочлар сўзлари.\nБу мурассаъ жавҳар аро Мустафо ёлғузтек,\nЭшлари тўрт, икки ўғлон, хотун эрди тўқузи.\nАввали Одам Атомиз, охири хотами Расул,\nБу тузук бирла тузулди анбиё мурсал тўзи.\nТўртагу отлиғ саҳоба, икки сиҳр, икки хотин,\nСўнгра мақтал зикри бирла тўлди қисса тўғузи.\nЎзгалар кўп оламунчуқ туздилар эл тизгиниб,\nМан гуҳар дур йинжу туздум кезмадим ёбон ёзи.\nЕтти юз ўн эрди йилғаким битилди бу китоб,\nТуғмиш эрди ул ўғурда ҳут саъодат юлдузи.\nКун туғардин кун ботарға кошки теги сўзларим,\nЭшитгандин дуо қўлдум мискин Носир Рабғузий.\n← Аввалги Аввалги Бахтиёр Назаров. Қалби орзуларидек кенг эди… (2008)\nКейинги → Кейинги: Аҳмад Югнакий (XII-XIII аср)


Хорижий филология - Национальный университет Узбекистана им. Мирзо Улугбека\nХорижий филология факультети Мирзо Улуғбек номидаги Ўзбекистон Миллий университетининг нуфузли факультетларидан бири. Хорижий филология факультетига 1962 йилда асос солинган. Факультетнинг номи Роман - герман филологияси деб юритилган,Рус филологияси факультети 1943 йилда университетнинг ўзбек филологияси факультети таркибида ташкил топган. Рус филологияси факультети 1980 йилда алоҳида факультет бўлиб ажралиб чиққан.\nБугунги кунда факультетда 5 нафар профессор, 6 нафар фан доктори, 14 нафар доцент, 28 нафар фан номзодлари, 45 нафар катта ўқитувчи ва 46 та ассистент ўқитувчилар фаолият кўрсатмоқда. Ўтган давр ичида факультет ватанимиз халқ хўжалиги ва халқаро ташкилотлар учун 10 мингдан ортиқ юқори малакали мутахассислар тайёрлаб берди. Факультетни битирганлар Ўзбекистоннинг БМТдаги ваколатхонасида, ватанимизнинг қатор давлатлардаги элчихоналарида, Англия, Франция, БАА, Ҳиндистон, Ироқ, Жазоир, Гвинея Республикаси, Мадагаскар ва бошқа давлатларда хизмат қилганлар ва хизмат қилмоқдалар.\nНемис филологияси кафедраси Германиянинг DAAD ташкилоти ҳамда Мюнстер университети билан ҳамкорлик қилмоқда. 2003 йилдан шу пайтгача кафедра ушбу университетнинг грантини ютиб, қўлда сақлаб келмоқда. Кафедра талабалари ҳамда ўқитувчилари Германияда стажировка ўтайдилар, Мюнстер университети профессор-ўқитувчилари эса Тошкентга келиб семинарлар уюштирадилар, биргаликда илмий анжуманлар ўтказилади.\nИнглиз филологияси: кафедраси турли тизимдаги тилларнинг лисоний ва типологик хусусиятлари.\nҚиёсий тилшунослик: кафедраси турли тизимдаги тилларнинг лисоний ва типологик хусусиятлари.\nНемис филологияси: кафедраси Ҳинд-Европа, Ҳинд-европа бўлмаган тилларда тил ва адабиёт муаммоларини ўрганиш.\nФранцуз филологияси: кафедраси Тил ва матнда тилдан ташқари реалликнинг акс эттирилиши”, ”Олий ўқув юртларида тилшуносликка оид фанларни ўқитиш.\nРус филологияси: кафедраси Тил ва матнда тилдан ташқари реалликнинг акс эттирилиши”, ”Олий ўқув юртларида тилшуносликка оид фанларни ўқитиш.\nЖаҳон адабиёти: кафедраси Замонавий адабиётшуносликнинг долзарб муаммолари.\nИнглиз тили: кафедраси Инглиз тилини ўқитиш методикаси.\nЎзбек ва рус тиллари: кафедраси Тил ўқитишнинг долзарб муаммолари.\nҲозирги кунда факультетда жами 1178 нафар (6 та бакалавр таьлим йўналишларида нафар, 5 та магистратура мутахассисликлари бўйича 48 нафар, сиртқи таълим бўйича 154 нафар) талабалар таҳсил олмоқда.


Абхазияда намойишчилар президент маъмурияти биносини қамал қилди\n17:40 / 09.01.2020\nАбхазия пойтахти Сухумида мухолифат вакиллари бўлган намойишчилар мамлакат президенти маъмурияти биносини қамал қилишди. Президентлик сайлови натижаларидан норози бўлган юзлаб кишилар бинога бостириб киришга уринишган.\nАбхазия мухолифати СССР қулагач Грузиядан ажралиб чиққан республика раҳбари Раул Хаджимбадан истеъфо талаб қилмоқда.\n800 нафарга яқин намойишчи тонгда Абхазия драматик театри биноси олдида тўпланган ва кейин президент маъмурияти биноси томон ҳаракатланган. Маҳаллий вақт билан соат 13:00да (Тошкент вақти билан соат 15:00) бинони қамал қилиш бошланган.\nМаъмурият ходимларига уйига жавоб бериб юборилган.\nНамойишчилар эшиклар ва деразаларни синдиришган ҳамда ичкарига бостириб киришга уринишган. Шундан сўнг, полиция ва қўриқчилар намойишчилар бино ичига кирмаслиги учун куч ишлатган. РИА Новости нашри хабарига кўра, полиция билан тўқнашувлар оқибатида бир неча киши жароҳатланган ва шифохонага олиб кетилган.\nҲукумат рўй бераётган ҳодисаларни давлат тўнтаришига уриниш деб баҳолаган, шу билан биргаликда, намойишчиларга конституция доирасида чора кўрилишини маълум қилган.\nМухолифат вакиллари эса президент Раул Хаджимбадан истеъфога чиқишни ва сайловлар қайтадан ўтказилишини талаб қилишмоқда. Акс ҳолда мамлакатдаги вазият «инқирозли ҳолатга айланиши» айтилмоқда.\nИккинчи турдаги тенглик\nАбхазияда президентлик сайловлари 2019 йил сентябрь ойи бошида бўлиб ўтганди. Амалдаги президент Раул Хаджимба 47,39 фоиз овоз олган ва мухолифат партия номзоди Алхас Квициниани 1 фоизлик фарқ билан ортда қолдирганди — 46,17 фоиз. Абхазиядаги сайловчилар сони 127 минг киши (иккинчи турга 65 минг сайловчи келган), Хаджимба ва Квициниа ўртасидаги фарқ атиги 1 минг атрофидаги овозни ташкил этган.\nМухолифатчиларни бундай натижа қониқтирмади. Квициниа, унинг партияси «Амцахара» ва яна саккизта партия натижалар ноқонуний деб тан олинишини талаб қилишди, бу даъвога аргумент сифатида иккинчи турда ғалаба қозониш учун номзод мутлақ кўпчилик сайловчилар овозини қўлга киритиш талаб этилишини келтиришди, Хаджимба эса расмий маълумотларга кўра 50 фоиз ҳам овоз тўплай олмаганди.\nПайшанба куни мухолифат Раул Хаджимбага мурожаатини эълон қилди, унда президентдан ваколатларини топшириш талаби қўйилган.\nХаджимба 2014 йилги сайловларда ғолиб бўлиб, Абхазиянинг тўртинчи президенти сифатида сайланганди. У аввалги президентлар Владислав Ардзинба ва Сергей Багапшга (иккиси ҳам президентлиги вақтида касалликдан вафот этган) мухолиф партияга («Абхазия миллий бирлиги форуми» партияси) раҳбарлик қилган. У 2003-2004 йилларда Абхазия бош вазири, 2005-2009 йилларда Абхазия вице-президенти бўлган. У 2009-2014 йилларда Абхазия парламенти депутати бўлган.\nУ 2019 йил сентябридан иккинчи 5 йиллик муҳлатга лавозимини бажариш учун киришган, аммо мухолифат вакиллари сайлов натижалари юзасидан судга мурожаат қилишганди. Пайшанба куни Олий суд даъвони кўриб чиқиши керак эди.\nАбхазия коронавирус туфайли Ўзбекистон ва яна 4та давлат фуқароларининг киришига тақиқ қўйди\nАбхазия президенти Раул Хажимба истеъфо берди\n17:56 / 12.01.2020\nАбхазияда президент сайловлари қайта ўтказилади\n00:31 / 10.01.2020\nАбхазия парламенти президентнинг истеъфоси учун овоз берди


Бизнинг бахтли бўлишимиз бошқаларга боғлиқми? - Tush tabiri\nБизнинг бахтли бўлишимиз бошқаларга боғлиқми?\nАвтор tushlartabiri На чтение 1 мин Просмотров 5 Опубликовано 10.02.2020\n50 кишидан иборат бир гуруҳ ўз хоҳиш-истагини ёзиб, шарларга жойлаштириб, кейин шарларни ишириш керак еди ва шарда ўз исмларини ёзишлари ҳам лозим еди. Шарларнинг барчасини бир хонага тўплашибди ва 5 дақиқа ичида ўз шарларини топишни сўрабдилар.\nҲамма курашиб, ўз шарини топишга умидвор еди. Натижада, 5 дақиқада ҳеч ким ўз шарини топа олмади. Шундан кейин улар тасодифий шарни олишларини сўрашди ва исми ёзилган шахсга беришни айтишди. Бир неча дақиқадан сўнг ҳар бир киши ўз шарига ега бўлди.\nМаърузачи шундай деди: “Бу бизнинг ҳаётимизда содир бўлаётган нарсадир. Ҳар бир инсон умидсизлик билан атрофда бахтни қидиради ва қайердалигини билмайди. Бизнинг бахтимиз бошқаларнинг бахтига боғлиқ. Уларга бахтни беринглар, шунда ўзингизнинг бахтингиз ҳам қайтиб келади”.


АКАДЕМИКЛАР ЁШЛАР БИЛАН УЧРАШДИ - Ўзбекистон овози газетаси\nТошкент Педиатрия институти лицейида лицейнинг собиқ медалистлари ва кимё фанининг фидойилари, Ўзбекистон Республикаси Фанлар Академиясининг таниқли академиклари Бахтиёр Иброҳимов, Абдулаҳад Жалилов, Мирзиёд Мирсаидов, Ҳожимурод Кимсанбоев ва Бакир Зариповлар билан учрашув бўлиб ўтди. Унда лицейнинг профессор-ўқитувчилари, жаҳон фан олимпиадалари ғолиблари ва фаол ўқувчилари иштирок этишди.\nЛицей директори Ортиқбой Эшонқулов учрашувни кириш сўзи билан очаркан, бугунги мураккаб таҳликали замонда ёшларимизда илм-фанга қизиқишни ошириш, уларни ёт ғоялардан асраш, ватанпарвар, мард ва жасур, маърифатли авлод этиб тарбиялашда бундай тадбирлар муҳим аҳамиятга эгалиги ҳақида тўхталди.\nЎз навбатида эса академиклар лицейда таълим олаётган ўқувчилар келгусида етук олим ёки етук мутахассис бўлиши учун нима қилиш кераклиги ҳақида ўз фикр-мулоҳазаларини билдиришди. Учрашув ўқувчилар билан ўзаро мулоқот руҳида ўтганлиги боис уларни қизиқтирган қатор саволларига жавоб берилди.\n— 2008 йилдан буён академик лицейимизнинг 49 нафар ўқувчиси кимё фани бўйича Халқаро ва Жаҳон фан олимпиадаларида 6 олтин, 12 кумуш ва 31 та бронза медални қўлга киритган, — дейди лицей директори Ортиқбой Эшонқулов. — Дастлаб академик лицейда ўқувчилар ўртасида ички олимпиада ўтказамиз. Мазкур билимлар баҳсида биз олдинги халқаро ва жаҳон фан олимпиадаларида фойдаланилган масала ва мисолларни ўқувчиларга ҳавола этамиз. Гуруҳ ва босқичлар ўртасида бўлиб ўтадиган бу беллашувда ҳар бир ўқувчининг масала ва мисолларни қандай ечганига қараб ёш олимпиадачилар гуруҳини шакллантирамиз. Мазкур махсус гуруҳ билан машғулотни тажрибали ўқитувчиларимиз ҳамда илмий тадқиқот институтлари ва олий ўқув юртларининг профессор-ўқитувчилари олиб боришади. Бундан ташқари, биз Москва давлат университетининг кимё факультети билан ҳам ўзаро ҳамкорликни йўлга қўйганмиз. Кимё фанининг тегишли йўналишлари бўйича ушбу олий ўқув юртидан тажрибали профессор-ўқитувчилар ташриф буюриб, сараланган гуруҳда дарс ўтади. Бундай мақсадли саъйи-ҳаракатлар эса амалда ўзининг кутилган натижасини бериб келмоқда.\n— Сўнгги ўн йилда кимё фани бўйича жаҳон олимпиадаларида республикамизнинг барча лицей ва мактаблари жами 5 та медал олган бўлса, бу лицей ўқувчилари 12 та медал соҳиби бўлган, — дейди Ўзбекистон Республикаси Фанлар Академиясининг академиги Мирзиёд Мирсаидов. — Буларнинг 2 таси олтин, 2 таси кумуш ва 8 таси бронза медаллардир. Шунингдек, охирги ўн йилда Халқаро Менделеев олимпиадасида қатнашиб, республикамиз ўқувчилари олган 70 медалнинг 43 тасини шу лицей ўқувчилари қўлга киритган. Бундан ташқари, ўтган йил ушбу лицей учун омадли келди, дейиш мумкин. Чунки, Цингапурда ўтказилган жаҳон олимпиадасида 1 олтин, 1 кумуш ва 4 та бронза медалини, шунингдек, Словакия ва Чехияда ўтказилган олимпиадаларда 2 бронза, Минск шаҳрида ўтказилган Менделеев олимпиадасида 1 кумуш ҳамда 3 бронза медалини қўлга киритишди. Яқин кунларда мазкур академик лицейнинг ёш кимёгар ўқувчилари навбатдаги халқаро ва жаҳон фан олимпиадаларида иштирок этишади. Улар бу олимпиадаларда ҳам муносиб қатнашишларига шубҳа йўқ.\nШунингдек, тадбирда академиклар Фанлар академияси лабораторияларида амалий машғулотлар ўтказиш учун ўқувчиларга йўлланма топшириш ҳамда келажакда академик лицей ўқувчилари учун замонавий кимё ва биология лабораторияларини жиҳозлаш 2019 йил йўл хариталарига киритилгани ҳақида ҳам маълумотлар берилди.


Самарқандлик журналист ўз набирасини пахтага чиқармади\n24 ноябр 2020, Тошкент вақти: 11:36\nСамарқандлик мустақил журналист ва блогер Тошпўлат Раҳматуллаев 15 яшар набирасининг мажбурий пахта теримига жалб қилинишига изн бермади.\nМажбурий болалар меҳнатига қарши бўлган бу тадбирни ўз блогида изоҳлаган журналист 15 яшар коллеж ўқувчисининг ўрни пахта даласида эмас¸ балки синф хонасида бўлиши керак, деб ҳисоблайди.\n“15 ёшли пахтакор. Бўлиши мумкин эмас!” дея сарлавҳаланган мақолада журналист “Нега бошқарма набирамни пахта теримидан олиб қолганимга қаршилик қилмади?” деган саволга жавоб беради.\n64 ёшли журналист ўз набирасини мажбурий меҳнатдан озод қилиш учун қилган ҳаракатларини мақола мобайнида батафсил ëзади.\n“Самарқанд шаҳар коллежларидан бирида таҳсил олаётган набирам ўтган ҳафта ўзи ўқиётган гуруҳни пахта теримига юборишаётганлигини айтиб қолди. Мен коллеж директорига учрашиб, набирам шу йилнинг сентябрь ойида 15 ёшга кирганлиги, уни пахта йиғим-теримига жалб қилиш мумкин эмаслигини эслатдим. Аммо раҳбар ҳеч нарса қилолмаслигини, вилоят ҳокимлигининг кўрсатмасини бажараётганлигини уқтирди“, дейилади мақолада.\nАна шундан кейин мустақил журналист Тошпўлат Раҳматуллаев Самарқанд вилоят ўрта махсус ва касб-ҳунар таълими бошқармаси ҳузурида ташкил этилган пахта штабига бориб, масалани тушунтиради.\nУ Ўзбекистон Республикаси Меҳнат ва аҳолини ижтимоий ҳимоя қилиш ҳамда Соғлиқни сақлаш вазирликларининг “Ўн саккиз ёшдан кичик шахслар меҳнати қўлланиши тақиқланадиган ноқулай меҳнат шароитлари ишлари рўйхатини тасдиқлаш ҳақида”ги 2009 йил 26 июндаги қарори мавжудлигини пахта штаби мутасаддиларига англатади.\nЎз блогида Раҳматуллаев болалар меҳнатига барҳам бериши лозим бўлган бу қарорнинг 2009 йилнинг 29 июлида Ўзбекистон Республикаси Адлия вазирлигида давлат рўйхатидан ўтказилганини урғулайди.\nШу ўринда журналистга ўз набирасинини пахтадан пора бермасдан қонуний олиб қолишга имкон берган қарор ҳақида бироз эслатсак.\nҚарорга илова қилинган рўйхатнинг 28-бўлимида қишлоқ хўжалиги соҳасидаги ўн саккиз ёшдан кичик шахслар меҳнати қўлланиши тақиқланадиган ноқулай меҳнат шароитлари ишлари санаб ўтилган. Булар қуйидагилар:\nСамарқандлик мустақил журналист Тошпўлат Раҳматуллаев бошқарма пахта штабидагиларга коллеж ўқувчиларини мажбурий меҳнатга жалб қилиш қонунга зид эканлигини ҳижжалаб тушунтирганини ëзади.\nБу гапларни инобатга олган Самарқанд вилоят ўрта махсус ва касб-ҳунар таълими бошқармаси ҳузурида ташкил этилган пахта штаби мулозимлар коллеж директорини юқоридаги қарор мазмун-моҳиятидан хабардор қилишга ваъда беришади.\nЖурналистнинг 15 яшар набираси бу ҳаракатлар самараси ўлароқ пахтага жалб қилинмайди.\n“Айни кунларда коллежда пахтадан қолган ўқувчилар учун ўқув машғулотлари давом этмоқда¸” деб ëзади ўзи ва набирасининг ҳақ-ҳуқуқлари учун курашиб, муваффақият қозонган самарқандлик блогер Тошпўлат Раҳматуллаев.\nТошпўлат Раҳматуллаев 1997 йили “Ўзбекистоннинг энг яхши журналисти” деган номга сазовор бўлган эди.\nРаҳматуллаев Самарқанд вилоятидаги ижтимоий муаммоларни ëритиб келаëтган мустақил блогер сифатида ҳам танилган.


БАҲОДИР НАСИМОВНИНГ ГОЛИ САФАРДА ЭРОН ПЕШҚАДАМИНИ МАҒЛУБ ЭТДИ\nПайшанба куни Эронда мамлакат кубогининг чорак финал баҳсларидан ўрин олган учрашувлар бўлиб ўтди. Ушбу ўйинлар орасида энг кутилмаган натижа Эрон чемпионати пешқадами Табризнинг «Тракторисози» клубининг ўз майдонида «Падидеҳ» клубига мағлуб бўлгани бўлди. Шу куни ўзбекистонлик Баҳодир Насимов учрашув қаҳрамонига айланди.\nТабриздаги муҳташам ўйингоҳда кечган баҳснинг 45-дақиқасида мезбонлар вакили Аҳмадзода ҳисобни очиб, «Тракторсози»ни бўлимни ғалаба билан якунлашига сабабчи бўлди, 1:0.\nБундай натижа меҳмонларни қониқтирмаслиги аниқ эди ва иккинчи бўлим бошида «Падидеҳ» мураббийлари Баҳодир Насимовни майдонга туширишди. Айнан Баҳодирнинг ўйинга қўшилиши якунда самара берди. Хусусан, ўйиннинг 80-дақиқасида Баҳодир Насимовни жарима майдонида «Тракторсози» ҳимоячилари қўполлик билан тўхтатиб қолишгани учун бош ҳакам пенальти белгилади ва унинг жамоадоши хорватиялик Игорь Прахич мувозанатни тиклади, 1:1. Ушбу гол асосий вақтда ғолибни аниқламади ва жамоалар қўшимча таймларни бошлашди.\nҚўшимча таймларни ҳужумкорлик билан бошлаган меҳмонлар, 93-дақиқада Баҳодир Насимовнинг жарима майдони ташқарисидан йўллаган кучли зарбаси билан ғалаба голини киритишди, 1:2. Бу унинг Эрондаги дебют голи эди.\nШиддатли курашларга бой ўтган баҳсда, кўпчилик учун кутилмаганда чемпионат пешқадами, кубок учун бош даъвогар «Тракторсози» клуби самарқандлик ҳужумчининг голи эвазига турнирни тарк этишга мажбур бўлди. «Падиҳеҳ» клуби эса ўз тарихида биринчи маротаба мамлакат кубоги яримфиналига йўл олди.\n27 ноябрь (пайшанба)\nЭрон Кубоги. Чоракфинал.\n«Тракторсози» (Табриз) – «Падидеҳ» (Машҳад) – 1:2 (1:0, 1:1, 1:2)\nГоллар: Аҳмадзода 45 – Прахич (80, пен), Баҳодир Насимов 93.\nЎқилди (марта): 1639. Киритилган сана: 2014-11-28 00:00:00.


Халқ дарди билан яшаш - Mehrob.uz\nДиний конференция бўлиб ўтмоқда.\nЯнгиликлар access_time23-ноябрь 2017, 11:35\nТошкент ислом университетида Ўзбекистонда диний соҳада амалга оширилаётган…\nКИБРНИНГ САБАБЛАРИ, ОҚИБАТЛАРИ, ДАВОСИ\nМақолалар access_time7-октябрь 2017, 12:56\nКибрнинг сабаблари: - илм. Бундай одам ўзини олим, бошқаларни жоҳил…\nМақолалар access_time4-март, 19:03\nАбу Жаъфар Таҳовий раҳматуллоҳи алайҳнинг Ақидатут Таҳовия ва Абу Ҳафс Насафий…\naccess_time17-май 2017, 18:18 visibility2809\nХалққа хизмат қилиш исломий фазилат бўлиб, бу хизмат динимизда Холиққа қилинадиган хизмат билан тенглаштирилган. Зеро, дунёнинг ободлиги ҳам халққа хизмат қилиш билан бўлади.\nХалқнинг дарди билан яшаш, халқнинг дардига малҳам бўлиш, халқнинг манфаатини кўзлаш асли динимизга хос фазилатдир. Динимизда бу масала ниҳоятда гўзал баён қилиб берилган. Машойихларимизнинг таълимотида халққа хизмат қилиш, халқ билан яшаш халқдан узоқда – тоғу тошларда, хилватларда гуноҳдан четланиб яшашдан афзал саналади. Халқпарварлик учун аслида шу таълимот, шу таърифнинг ўзи етарли. Ислом динида раҳбония, яъни таркидунёчилик йўқ, чунки ҳар бир инсон бир-бирига хизмат қилиши керак, бир-бирига манфаат етказиши керак. Динимизда кўрсатилган барча ибодатларнинг мағзи ҳам ана шудир.\nЯна бир гўзал қоида шуки, динимиз бу дунёдаги ҳар бир амални ибодат даражасида бажаришга буюради. Демак, ибодат фақатгина маълум бир расм-русмлар, намоз, рўзадангина иборат эмас. Ибодат аслида ҳар бир амални, ҳар бир ишни ният воситаси билан убудият даражасига кўтариш демакдир. Рўзғор юритиш, тирикчилик қилиш, бола-чақа боқиш, уйда, маҳаллада, ишхонада атрофимиздаги одамлар билан, ҳамкасблар билан ўзаро муомала қилиш, хизмат кўрсатиш ва ҳоказоларнинг барчасини тўғри ният билан қилиб, уларни ибодат даражасига кўтариш, оддий амални ҳам ибодатга айлантириш мумкин. Муҳими, бу нарса шариатнинг кўрсатмаларига риоя қилиш ниятида адо этилса бўлди. Агар ҳар бир амални қилишда ният соғлом бўлса, саҳиҳ бўлса, бу амал ибодат даражасига кўтарилади. Ният бўлмаганда эса оддий амал бўлиб қолаверади.\nМўмин киши ухлашга ётганда ният қилиб, «Пайғамбар алайҳиссалом уйқуни ҳам ибодат деганлар, уйқуни зикрлар билан бошлаб, зикрлар билан очиш керак деганлар» деб, ухлашдан дуолар қилиб ётса, унинг уйқуси ҳам ибодат бўлади. Демак, савоб ҳосил қилишнинг йўллари, усуллари, воситалари жуда кўп экан!\nНима учун жаннатнинг эшиклари саккизта? Жаннатнинг эшиклари саккизталиги жаннатга олиб борадиган эзгу амалларнинг, яхшилик қилиш йўлларининг кўплигидан далолат беради.\nАллоҳ субҳанаҳу ва таоло Бақара сурасида шундай деган:\n«Яхшилик қилинглар. Зеро, Аллоҳ таоло яхшилик қилувчиларни яхши кўради».\nЯхшиликни нима учун қилишимиз керак экан? Кимгадир яхши кўриниш учун эмас. Биз яхшиликни Аллоҳ учун қиламиз, биринчи ўринда ниятимиз шудир. Биз Аллоҳ таоло бизни яхши кўриши учун яхшилик қилишимиз керак. Агар бандаси учун яхшилик қилинса, бундай яхшилик нуқсонли яхшилик бўлади. У ҳатто миннатли яхшиликка айланиб қолиши ҳам мумкин, чунки бировга яхшилик қилиб, эвазига ундан ҳам яхшилик кутасиз. Агар ундан яхшилик келмаса, миннат қиласиз, «Мен унга яхшилик қилган эдим, у эса менга яхшилик билан жавоб қайтармади», дейсиз. Ана шу ерда яхшилигимизнинг нуқсони кўриниб қолади.\nОта-онага эҳтиром вожиб амалдир


“Валенсия” иқтидорли ҳимоячиси билан шартномани узайтирди\n23 май, 2018, 10:10\nИспаниянинг “Валенсия” клуби ҳимоячи Хосе Гайя билан амалдаги шартномани узайтирди.\nКлуб расмий сайти тарқатган хабарга кўра “кўршапалаклар” 22 ёшли испаниялик футболчи билан 2023 йилга қадар бўлган шартномани имзолашган. Янги келишувга кўра Гайянинг товон пули 100 млн еврони ташкил этади.\nМаълумот учун, Гайя асли “Валенсия” тарбияланувчиси ҳисобланади. У асосий жамоада 2012 йил ўз дебютини ўтказган. У жорий мавсум Ла Лигада жами 34та баҳсда иштирок этди ва жамоасининг 3та голига ассистентлик қилишга эришди.


Швеция чиқиндисиз қолибди – mulkdor.com\nFebruary 19 2018, 05:02 ДунёЖамиятИлм-фанИқтисодМақолаларЎзбекистон\nЯқиндагина шов-шувга сабаб бўлган янгилик, Швеция хукумати ўзларида чиқинди қолмаганидан, қўшни давлатлардан олиб келишаётган экан. Тасаввур қилаяпсизми, бутун дунё чиқиндини қаерга йўқотишни билмай турган вақтда, кимдур утилизация системасини шунчалик уддасидан чиқибди.\nШвеция аҳолисида чиқиндиларни тартибга солиш шунчалик шакилланиб улгурганки, биронта шиша синиғи, биронта картон парчаси бекор кетмайди. Барчаси яна қайта ишлатишга ёки ёқилғи сифатида ишлатишга кетади.\nХар бир хоадонда, 6-7 турдаги ахлат қутилари бор. Пластик, қоғоз, металл ва шишани хар бирига алоҳида қути. Хатто Стокҳолмлик кичкинагина бола хам билади конфет қоғозини қайси қутига ташлаш кераклигини. Боғча ва мактабларда чиқиндини тўғри тартибга солиш ўргатилади. Нотўғрисига жарима бор.\nЯқиндан Швецияда бузулаётган эски биноларни хам қайта ишлаш тартиби йўлга қўйилди. Деконструкцияга тушган бино деворлари махсус техника ёрдамида қисмларга ажратилиб, махсус станцияларда қайта ишлангач яна қайта қурилишга ишлатиб юборилади.\nПластик ва темир-терсак учун пул хам берилади. (Албатта бунисини ўзимизда хам билиб қолишган. Хар холда баклажка-ю, металломни цехлар сотиб оляпти).\nМуддати ўтган дорилар, ишлатилган шприц ва системаларни дорихонага топширишади.\nЧиқиндини ташиш, 1961 йилда қурилган, ер ости ўтказгич орқали ташилади. Бу ўтказгични асосий қисми ер остида, аҳоли фақат устки қисмини кўради.\nШу тартиб сабали Швецияда фақат 7% чиқинди ахлатхонадан жой олади ва экологияни ифлосланиши хам бор йўғи 1% ташкил этади.\nМуаллиф: Сардор Тоиржонович\nУкраинада овоз бериш якунланди. экзитполга кўра ...\nУкраинада президентлик сайловларининг иккинчи турида овоз бериш жараёни якунланди. Миллий экзитпол маълумотларига кўра, шоумен Владимир Зеленский президентлик сайловларида ...\nДунёApril 21 2019, 06:04\nЎзбекистон облигацияларини рублда ҳам чиқариш ...\nМДХМИ битирувчиларининг В форуми иштирокчиси “Газпромбанк”нинг биринчи вице-президенти Денис Шулаков Ўзбекистон облигацияларини рублда чиқаришни таклиф қилди. Бу ҳақда «ЎзА» ...\nИнвестицияMay 19 2019, 04:05


Нўъмонов қайтиб келди » Lochinlar.UZ\n» Янгиликлар » Нўъмонов қайтиб келди\nКеча кечқурун жамоамизнинг Тошкентдаги қароргоҳига ўтган мавсумда жамоамиз шарафини ҳимоя қилган ва жорий мавсумнинг 1-даврасини Термизнинг “Сурхон” клубида ўтказган 28 ёшли ярим ҳимоячи Аюбхон Нўъмонов қўшилди.\nЯрим ҳимоячи бугундан “Навбаҳор” машғулотларига қўшилди.\nАюбхон Нўъмоновнинг ҳаракатлари жамоамизнинг мураббийлар штабида яхши таассурот қолдирса, у билан шартнома имзоланади.\nТасдиқланмаган хабарларга қараганда яқинда юртимизга қайтиб келган собиқ легионерлар Шохрух Гадоев ва Санжар Турсуновлар “Навбаҳор” таркибига қўшилиши кутилмоқда.\nБу хабарлар ҳозирча норасмий. Лекин, шамол бўлмаса дарахтнинг учи қимирламайди деганларидек, барчасини вақт кўрсатади. Ҳар ҳолда Турсунов ва Гадоевнинг ҳалқаро тажрибаси борлигини ва Деян Журжевич шогирдларининг мақсади ОЧЛ йўлланмаси эканини инобатга олсак, футболчиларнинг “Лочинлар” таркибига қўшилиши фақат ва фақат жамоа фойдасига ишлаши мумкинлиги бор гап. Кўрамиз, ушбу миш-мишлар қанчалик ҳақиқат?! Буёғини вақт кўрсатади.скачать dle 10.4фильмы бесплатно


“Қўқонда 1 литр бензин 8000 сўмга чиқди”, деган сарлавҳа остида 31 октябрь куни сайтимизда эълон қилинган материалда мамлакат бўйлаб ёнилғи тақчиллиги авжига чиққани тўғрисида хабар берилган эди.\nУнда республиканинг турли ҳудудларидаги аҳвол ўрганилган, хусусан, Қорақалпоғистоннинг Тўрткўл туманида истиқомат қилувчи бир тингловчимиз ўзи яшаб турган ҳудудда ҳам бензин тақчил эканлиги, айни пайтда газ қуядиган баллон ўрнатилган автомобиллар оз бўлгани учун газ қуйиш шоxобчаларида навбат деярли йўқ эканлиги тўғрисида гапирганди.\n1 ноябрь куни “Эркин микрофон” билан тўрткўллик яна бир тингловчимиз боғланди ва юртдошининг айтганларига аниқлик киритмоқчи бўлди.\n- Мен Қорақалпоғистон республикаси Тўрткўл тумани О.Турдиев овул фуқаролар йиғини еттинчи бўлимда яшовчи Пошмоқов Ораздурди Каримбоевичман. Кўзда биринчи гуруҳ ногирон. Кеча сизга Тўрткўлдан биттаси чиқиб гапирди газ кўп деб. Ëлғон гапираяпти-да. Кеча заправкага бордим. Уч жойга бордим. Пропан газ умуман йўқ. Газ бор деб кеча сизга ëлғон маълумот берди. Битта киши чиқиб гапирди “Тўрткўлда газ бор” деб. Унақа эмас. Ëлғон гапираяпти. Пропан газ йўқ Тўрткўлда умуман.\nОзодлик: Сиз аниқ биласизми? Чунки “биринчи гуруҳ ногирониман кўздан” деяпсиз. Сиз машина минмасангиз керак. Балки у киши ростини айтиб сиз ëлғон айтаëтгандирсиз?\n- Йўқ, мен кеча, қўшним борда. Қўшним билан бориб келдим. Уйда газ баллон бор эди. “Шуни газга тўлдириб келайлик. Илтимос мени олиб бориб келинг” деб мана 20 минг сўм пул бериб, 51 минг сўм билан бордик. Учта заправкага ҳам бордикда. Пропан йўқ деяптида.\nОзодлик: Яна битта нарсанинг фарқига боришимиз керакда. Тўрткўллик киши газ бор деб айтар экан, у ерда гап автомобилга қуйиладиган газ ҳақида кетаëтувди. У киши “Иккита жойда автомобилга қуядиган газ бор. Янги қурилди. Ҳали машиналарнинг кўпига ўрнатилмаган газ баллон. Шунинг учун тақчиллик кескин эмас” деди. Сиз уйда ошхонада фойдаланиладиган газни айтаяпсизда. Шунинг учун иккаласи икки хил жойда қуйилса керак. Ошхиона учун йўқдир, автомобил заправкасида бордир.\n- Кеча мен битта нарсани эшитдимда. Пропан газ мана Дамасларга ҳам қуйиладию. Шулар ҳам сарсон бўлаяпти. У жойга бордик, бу жойга бордик¸ йўқ дейди. Пропан газ, яна метан дегани бўлар экан. У машина пропан газда юрар экан. Уйда овқат пиширадиган газ борку, ўшанда юрар экан. Мана уч жойга бордик, йўқ деяптида. Биз ҳам бориб кўрайлик десак, учта ерда бор экан. Йўқ, дейди. “Қачон келади?” десак, “Билмаймиз қачон келишини” деяптида.\nОзодлик: Демак, автомобилларга қуйиладигани ҳам йўқ, ошхонада ëқиладиган ҳам йўғ-а?\n- Йўқ. Бензиннинг бўлмаганига мана бир ой бўлди. Бензин йўқ. Мана қўлда 3500-4000 сўмдан сотаяпти. Бензин қўлда бор. Лекин пропан газ муаммо бўлаяптида, дейди тўрткўллик суҳбатдош.


Пекинда 17 йил ичида биринчи марта...\n25.01.2018 15:44 0 298\nХитой пойтахти расмийлари 2020 йилгача аҳоли сонини 23 миллион билан чегаралаш ниятида. Расмий статистика маълумотларига кўра, Хитой аҳолиси 2000 йилдан бери биринчи марта 0,1 фоизга камайган.\nТаъкидланишича, 2017 йил охирида Пекинда аҳоли сони 21,707 миллионни ташкил этган бўлиб, бу 2016 йилга нисбатан 22 мингга кам.\nХитой пойтахти расмийлари мамлакатнинг йирик шаҳарларига мигрантлар оқими камайганини таъкидлашмоқда. Ўтган йили Шанхайда 24,18 миллион киши бўлган, 2016 йилда мазкур шаҳар аҳолиси сони 37,88 миллионни ташкил этган.


«‘Дача’ларнинг аксарияти хавфсизлик талабларига жавоб бермайди». Олий суд раиси ўринбосари Бўстонлиқдаги «снос»лар ҳақида - Daryo\n14:42, 03.07.2020 28772\n«‘Дача’ларнинг аксарияти хавфсизлик талабларига жавоб бермайди». Олий суд раиси ўринбосари Бўстонлиқдаги «снос»лар ҳақида\nТошкент вилоятининг Бўстонлиқ туманида ноқонуний дала-ҳовлиларнинг бузилиши юзасидан 2 июль куни ОАВ вакиллари учун пресс-тур уюштирилди. Тадбир Тошкент вилояти ҳокимлиги, Туризмни ривожлантириш давлат қўмитаси, АОКА ҳамда Ер ресурслари, геодезия, картография ва давлат кадастри давлат қўмитаси ҳамкорлигида ташкил этилди.\nОлий суд раиси ўринбосари Холмўмин Ёдгоров.\nПресс-тур давомида Олий суд раиси ўринбосари Холмўмин Ёдгоров тумандаги туристик зоналарда ўзбошимчалик билан қурилган объектларнинг бузиб ташланаётгани юзасидан ўз фикрларини билдириб ўтди, дея хабар бермоқда «Дарё» мухбири Миролим Исажонов.\n«Тошкент шаҳридан Бўстонлиққа келгунча йўлдаги гўзал манзарани кўриб, одамнинг баҳри дили очилади — ҳаммаёқ кўм-кўк дарахтзор. Бу бизники, шу халқники. Шу ерда одамларга яхши шароит яратиб, табиат жозибадорлигини сақлашимиз, сайёҳларни кўпроқ жалб қилишимиз керак. Бўстонлиққа сайёҳларнинг келишидан кимга фойда? Ҳудуддаги халққа фойда. Маълум тўлов эвазига сайёҳнинг хизматини, чойини қилиб беради.\nЙўл четлари, дарё бўйлари, кучли электр қуввати ўтган нуқталарда қурилиш ишларини амалга ошириш қонунан мумкин эмас. Бу аҳоли учун ҳам жуда хавфли. Туманда бунёд этилган объектларни ўрганиш давомида электр сими ўтган жойда ҳам, йўлнинг четида ҳам қурилишлар қилинганига гувоҳ бўлдик. Айрим кўчаларда юришга йўлакча ҳам йўқлигини кўрдик — аҳоли уйларига қўшиб олган. Қисқаси, сув бўйлари, йўл четларини ноқонуний эгаллаб олганлар жуда кўп.\nТуман ҳудудида ёш болаларнинг сил касалликлари сиҳатгоҳи бор. У ерга бутун республикадан болалар келиб даволанади, ўқийди. Ҳатто ўша ташкилот ҳудуди ҳам талон-торож қилинган. Кимдир уй қуриб битказиб олган, айримлар эса энди уй қуряпти», — деди Ёдгоров.\nОлий суд вакилининг қайд этишича, улар орасида қалбаки ҳужжат асосида қурилиш қилганлар ҳам мавжуд. Улар ижтимоий тармоқлар орқали ўзини оқ, давлат ташкилотларини қора қилиб кўрсатмоқда.\n«Бир аёлнинг сув бўйидаги хавфли жойга қурилган уйи бузиляпти, у эса ижтимоий тармоққа чиқиб олиб дод-вой соляпти. Оммани ўзига ишонтириш учун ‘уйимни огоҳлантиришсиз бузишяпти’, деяпти. Аммо уни икки ойдан бери огоҳлантириб келяпмиз, бу ерда қуриш мумкин эмас, ноқонуний иш қилма, деб кўп марта айтдик. Аёл ‘ҳужжатим бор’, деб чиқди. Бироқ унинг ҳужжати Давлат хизматлари агентлиги орқали эгалик ҳуқуқидан ўтаётган пайтда қалбаки бўлиб чиқди. Суриштирсак, маҳалла раиси лавозимида ишлаган қайнотаси 2019 йилда 1998 йилги ҳужжатни қалбакилаштирган экан\nБу ердаги ‘дача’ларнинг кўпи одамларга хизмат кўрсатиш учун ноқонуний қурилган. Аксарияти хавфсизлик талабларига жавоб бермайди, дид жиҳатдан ҳам яхши эмас. Ер беришнинг ҳам тартиб-қоидаси бор. Ҳар бир фуқаро қурилиш қиладими, ‘дача’ қурадими, тартибга бўйсуниши керак. Бўстонлиқ — тоғли ҳудуд, хавфли жойлари ҳам бор. Эртага кимнингдир уйини сел олиб кетиши, турган жойи ўпирилиб тушиши мумкин.\nМазкур туманда бузилаётган уйлар 2018 йилнинг 20 апрелидаги ўзбошимчалик билан қурилган уйларга берилган бир марталик давлат акциясидан кейин қурилган объектлар ҳисобланади. Унгача бўлган уйларнинг барчасини ҳужжатлаштириб берганмиз. Лекин ноқонуний қурилган уйлар албатта бузилади. Бир йил ичида 1193 гектар ер қайтариб олинди.\nБиз аҳолига қонуний иш қилишни, хавфсизлик қоидаларига риоя этишни тўғри тушунтира олишимиз керак», — дея қўшимча қилди Холмўмин Ёдгоров.\n07:52, 08.09.2021 157820\n20:41, 02.09.2021 162132\n16:47, 13.09.2021 95850\n20:14 Бугун 1921\nРоссиядан Ўзбекистонга яна бир «Афросиёб» электропоезди жўнатилди\n19:55 Бугун 3933\n19:34 Бугун 6090\n19:22 Бугун 6720\n07:17 Бугун 92083\n20:55, 23.09.2021 84715\n18:30, 24.09.2021 76372\n18:11, 23.09.2021 63955


Ўзбекистон тўғридан-тўғри Эрон портларига чиқиш имкониятига эга бўлиши мумкин\n16:00 / 02.11.2017\nШу кунларда Афғонистон президенти Ашраф Ғани бир қатор ҳамкорлик шартларини келишиб олиш ва имзолаш учун Ўзбекистонга ташриф буюриши кутилмоқда.\nТренд хабарида айтилишича, икки мамлакат раҳбарларининг учрашувида муҳим аҳамиятга эга бўлган масала сифатида темир йўл лойиҳаси ҳам муҳокама этилади. Гап Балх вилояти Мозори Шарифдан бошлаб яна 4та вилоятдан ўтиб, Ҳиротгача чўзиладиган темир йўлнинг очилиши ҳақида кетмоқда. Ўзбекистон ана шу йўналишнинг бир қисмидан манфаатдор бўлиши мумкин.\nАфғонистон Темир йўл бошқармаси бошлиғи ўринбосари Абдул Бори Соддиқнинг айтишича, лойиҳа амалга ошгач, Ўзбекистон Эроннинг Ҳинд океанидаги портларига эркин чиқиш имкониятига эга бўлади. Шунингдек, мазкур йўналишда Ўзбекистоннинг иштироки Хитой, Эрон, Қирғизистон ва Афғонистон билан товар айирбошлаш ҳажми ошишига олиб келади.\nЭрон Ашраф Ғани Балх


"М. Қори Ёқубов" номидаги Республика кўрик-танловининг вилоят босқичи » SHAHRISABZ SHAHAR 20 - SON BMSM\nНавигация: Bosh sahifa » Yangiliklar » "М. Қори Ёқубов" номидаги Республика кўрик-танловининг вилоят босқичи\n"М. Қори Ёқубов" номидаги Республика кўрик-танловининг вилоят босқичи\nYangiliklar\t16-03-2021, 17:12 0 227\n16-март куни Қарши шаҳар 1-сон БМСМ да "М. Қори Ёқубов" номидаги Республика кўрик-танловининг вилоят босқичи бўлиб ўтди.\nТанловда вилоятимизнинг 22 та БМСМ ларидан келган енг иқтидорли ўқувчилар ғолиблик учун саҳнага чиқдилар.\nБизнинг 20-сон БМСМ нинг ҳам 10 нафар ўқувчиларимиз танловда ўз иқтидорларини намойиш этдилар. (Айнан бизнинг ўқувчилар саҳнага чиққанда томошабинлар томонидан кучли қўллаб қувватлаш, олқишлар билан қарши олинди, видеороликлар илова қилинади)\nҚарши шаҳар 1-сон БМСМда М. Қори Ёқубов номли республика танловининг вилоят босқичи бўлиб ўтганини хабар қилган эдик. 2-кун давом этган танлов вилоят босқичининг бугун ёпилиш маросими бўлиб ўтди ва якуний натижалар эълон қилинди. Унга кўра бизнинг ўқувчиларимиз қуйидаги ўринларни эгалладилар.\nХакимов Бунёд - 1-ўрин. Қашқар рубоби (халқ чолғулари)\nНўмонов Исломжон - 1-ўрин. Доира (халқ чолғулари)\nТўраева Зулайхо - 1-ўрин. Дутор (халқ чолғулари)\nЖамолов Аслам - 1-ўрин. Гитара (халқ чолғулари)\nШуҳратов Шоҳрух - 2-ўрин. Ғижжак (анъанавий чолғу)\nУзоқов Қудратбек - 2-ўрин. Танбур (анъанавий чолғу)\nУлачев Миржалол - 2-ўрин. Рубоб прима (халқ чолғулари)\nБотирова Зухра - 2-ўрин. Дутор (анъанавий чолғу)\nҚодиров Мухаммадали - 2-ўрин. Афғон рубоб (халқ чолғулари)\nБаҳромов Шохрух - 2-ўрин. Доира (анъанавий чолғулар)\nҒолибларга дипломлар ва эсталик совғалари тантанали равишда топширилди. Диплом ҳамда совринларни ўқувчиларнинг мутахассислик ўқитувчилари қабул қилиб олдилар. 1-ўринни эгаллаган иштирокчилар танловнинг якуний республика босқичига йўлланмани қўлга киритдилар.\nП.с. Навбатдаги манзил Тошкент шаҳри. Шуни қайд этиш керакки, энг кўп совринли ўринлар 20-сон БМСМ жамоасиники бўлди. Бу вилоятда биринчи ва ягона натижадир. Кўз тегмасин!\nМ. Қори Ёқубов танлови шаҳар босқичи


Муаллим мактабдан безиб қолмоқда… Нега? - «ХАЛҚ ОВОЗИ» - Тожикистон Республикаси Ҳукуматининг ӯзбек тилидаги расмий нашрияси\nЧоп этилган 02 Феврал 2017\tКӯришлар: 1297\nМактаб – жамият келажагининг маънавий тамал тошини қўювчи, эртанги кун бунёдкорларининг ақл-идрокли, комил вакилларини тарбиялаб, вояга етказувчи муқаддас маскан.\nМаорифи тараққий этган юрт фурсати келиб, ривожланган давлатлар қаторидан муносиб ўрин эгаллаши муқаррар.\nШунинг учун ҳам, Тожикистон Республикаси Ҳукумати, хусусан, унинг Раиси, Тинчлик ва миллий бирлик асосчиси – Миллат пешвоси, Тожикистон Президенти муҳтарам Эмомали Раҳмон томонидан олиб борилаётган ижтимоий сиёсатнинг асосий йўналишларидан бири-маориф ва илм равнақига йўналтирилганлиги ҳам бежиз эмас.\nРеспублика Ҳукуматининг «2008-2015 йилларда мактаблар қурилиши, таъмири ва қайта тиклаш давлат дастури» доирасида 600дан ортиқ таълим муассасалари қурилди ва қайта тикланди.\nБиргина 2016 йилнинг ўзида 201та таълим даргоҳлари қуриб фойдаланишга топширилди.\nАммо мамлакатимизда маориф соҳасининг моддий базаси қанчалик кучайтирилишига қарамай, кадрлар масаласи муаммолигича қолмоқда.\nФикримизни Миллат пешвосининг Тожикистон юқори қонун чиқарувчи органига йўллаган Паёмида келтирилган далиллар билан исботлаймиз. Маориф соҳаси ривожининг муҳим дастури саналган ҳужжатда, жумладан, шундай дейилади:\n-Таълим муассасаларини юқори малакали ўқитувчилар билан таъминлаш, айниқса, аниқ фанлар ва хорижий тиллар бўйича кадрлар етишмаслиги масалаларини ҳал этишнинг зарур чораларини қабул қилиш, қишлоқ мактаблари олий касбий маълумотга эга мутахассислар билан таъминланиши керак.\nБу кўрсаткич бугунги кунда 70 фоизни ташкил қилади, холос. 2019 йилгача мамлакатда педагогик кадрлар тақчиллиги масаласини бутунлай бартараф этиш зарур…\nДавлат сарвари соҳа мутасаддилари олдига ана шундай долзарб вазифани қўйиши баробарида, мактабларда бу муаммо ечимини қийинлаштирадиган бир «анъана» юзага келдики, «дард устига чипқон» бўлиши мумкин.\nБу ҳам бўлса, хизмат муддати билан боғлиқ нафақадир. Яъни маориф соҳасида 25 йил танаффуссиз ишлаган ўқитувчига, соҳага қайтмаслик шарти билан ёшидан қатъий назар нафақага чиқиш имтиёзидир.\nКейинги йилларда бу ҳолат олдинги даврларга қараганда, бир неча баробарга кўпайгани кўзга ташланади.\nМазкур жабҳани тадқиқ қилиш давомида нафақанинг ушбу усулидан фойдаланган ўн нафар ўқитувчига бир хил савол бердик:\n-Муддатидан илгари нафақага чиқишингизнинг сабаби нимада?\nҚарийбки, ҳаммасидан бир мазмундаги жавобни олдик:\n-Мактабда ишлаш қийин бўлиб қолди…\nАслида ҳам, ўқитувчилик касбидан оғирроғи йўқ, дунёда. Бу машаққатдан бошқа яна қандай сабаблар бўлиши мумкин!?.\nХўш, ана шу қийинчиликнинг замирида нима ётади?!.\nМуаммога аниқлик киритиш йўлида анча кузатувлар олиб бордик, сўровлар ўтказдик.\nМуаллимнинг касбий иштиёқига салбий таъсир кўрсатган энг асосий воқеликлардан бири-ўқитувчининг касбий масъулиятидан кўра, жамоат топшириқлари жавобгарлигининг ошиб тушаётгани.\nМасалан, шанбаликлар, мажлис залларини тўлдириш, баъзи оммавий тадбирларни ўтказиш юкининг залвори бир юзу эллик фоиз ўқитувчининг зиммасида.\nТасаввур қилинг: залда у ёки бу хўжаликнинг бир йиллик ҳисоботига бағишланган йиғилиш ўтказилмоқда. Иштирокчиларнинг аксариятини маориф соҳаси ходимлари ташкил этишади.\nМажлисдан мантиқ қани!?.\nҲафтанинг Худо берган шанба куни ўқитувчининг қўлида супурги, мунғайиб асфалт йўл четида юради.\nСайлов жараёнларини сўрамай қўяверинг…\nБемаврид текширувлар ҳам, ўқитувчилар «севиб» қабул қиладиган бир жараёнки, «юрак олдириб қўйиш» руҳий ҳолатини юзага келтирган.\nМаориф ва илм ҳамда ички ишлар вазирликлари бўлимлари, ёнғинга қарши кураш, электр тармоқлари, суғурта идоралари, санитария-эпидемиология давлат назорати марказларининг оддий ходимлари ҳам мактаб раҳбари ёхуд ўқитувчига босим билан ўз «ҳукм»ларини ўтказишга уринишади.\nХўжалик раиси-ю, бригада бошлиғи-ку, азалдан ўқитувчининг «хўжайини».\nБундай текширувлар муаллимнинг асабига эмас, киссасига ҳам моддий зарар келтиради.\n«Кутилмаган меҳмонлар»нинг «текширув балоси»дан қутулиш учун Турсунзода шаҳри мактабларида, албатта, жамоа аъзоларидан 10-20 сомонийдан йиғилиши турган гап.\nБундай вазиятлар бир ойда бир марта кечса эди, гўрга…\nДавлат ҳокимияти шаҳар ёки ноҳия ижроия органи ёшлар, спорт ва сайёҳлик ишлари бўйича бўлим мудири мактабга «ташриф буюриб» синф журналлари, ўқитувчининг тақвим ва конспект режаларини обдон текширишининг моҳияти ҳақида сиз нима дейсиз!?.\nМен эса, қандай изоҳлашни яхши биламан…\nВаҳоланки, бу бўлимнинг вазифаси давлат томонидан олиб борилаётган ёшлар сиёсатини тарғибу ташвиқ этишдан бошқа нарса эмас.\nЗарар келтирадиган камчиликлардан яна бири юқоридан келадиган топшириқларнинг «салла деса, калла» қабилида ижро этилишидир. Мисол учун, ўтган Рамазон ҳайити нишонланадиган кунларда Тожикистон Президенти Ижроия аппарати томонидан давлат хизматчилари, ишбилармонлар ва тижоратчиларга ўз фитр рўзаларини йиғиб, етим-есирлар, камтаъминланган оилалар, болалар уйларига топширишлари кўрсатмаси берилган эди.\nАммо давлат ҳокимияти айрим ноҳиялар ижроия органлари маориф бўлимларининг «шоввоз» раҳбарлари бу кўрсатмани фаоллик билан маориф ходимлари ҳаётига ҳам «татбиқ» этиб, ўқитувчилардан ҳар бир оила аъзолари ҳисобига беш сомонийдан жамғариб олишди.\nУ ёғини ким билсин, маблағ давлат хизматчилари ҳисобига ўтиб кетганми?!.\nОқибат, бу фаоллик маърифатпарварлар қатламида турли номақбул гапларнинг урчишига сабаб бўлди.\nТаниш директорларимиздан бирининг ҳикоя қилишича, маориф бўлимининг ҳафталик йиғилиши жамғарилган пулларни ҳисоб-китоб қилиш билан бошланиб, пул йиғиш ҳақида янги топшириқ бериш билан тугар экан.\nҚоғозбозлик ҳам ўқитувчининг мактабдан безиллаб қолиши сабаблари қаторидан муқим жой олиб бўлгани, рост. Шундай ҳужжатлар борки, ўқув йилининг бошида мажбуран тайёрлатилади. Йил давомида, атиги, бир бор бўлсин, варақланмайди.\nНазаримда, мактабда ҳужжат юритишни ҳам ислоҳ қилишнинг вақти етди.\nЭнди билим даргоҳларининг ички вазиятига ҳам бир назар ташлайлик. Мактабларда супургидан тортиб, парда-ю таъмиргача талабалардан маблағ талаб қилинади. Бу нарсалар ота-оналар ўртасидаги норозилик боисидан пасту баланд гапларнинг келиб чиқишига сабаб бўлиб, биринчи навбатда, синф раҳбарининг обрўсига берилган «зарба»га айланади.\nТаълим муассасаларида «директорнинг доляси» ҳам «ўзига хос» ўрин эгаллайди.\nНомини ошкор этишимизни истамаган ўқитувчининг гувоҳлик беришича, илгари ишлаган директорнинг синф фонди учун йиғиладиган пулдаги улуши икки нафар ўқувчи маблағига тенг бўлган ва ўқув йилининг охирида ҳар бир синфдан 50 сомонийдан «ёрдам» қилинган. Меҳнат таътили пулидан янги ўқув йили дарс тақсимоти учун «хизмат ҳақи» олиб қолинган.\nЯнги тайинланган «шаҳарлик раҳбар» эса, ҳар бир синфга ойига 100 сомонийдан «солиқ» солган эмиш.\nАлбатта, бу «налог» тақсимланиб, «ўзга эгалар» топса ҳам, ажаб эмас…\nЁзганларимиз кимнингдир «пайтавасига қурт тушириб», тепа сочини тикка қилиши, айни, ҳақиқат.\nАммо… Бундай вазият ўқитувчи томонидан ўз тарбияланувчисининг том маънодаги одам бўлиб етишиши учун ғамхўрлик қилишига кафолат яратиб бера оладими?!.\nНафсиламрни айтганда, ўқитувчининг ёлғиз бошига бунча ташвиш солиш ҳам инсофдан эмас. Ахир, қурбақани боссанг… деган нақл бор.\nМуддао шуки, хизмат муддати нафақасига чиқаётган ўқитувчилар оқими олдини олиш фойдадан холи бўлмайди. Зеро, йигирма беш йиллик тажриба маориф соҳасининг етук мутахассиси даражасини белгилайди. Уларнинг хизматидан яна 5-10 йил фойдаланиш жабҳа ривожига фақат наф келтирса, келтиради-ю, зарар қилмайди.\nМамлакат Маориф ва илм вазирлиги томонидан ўқитувчи омили масаласи яна бир кўриб чиқилса, таълим муассасаларидаги ички вазият назорати жонлантирилса, ўқитувчининг ўтган асрнинг 90-йилларидаги нохуш воқеалар туфайли топталган шарафини қайта тиклаш чоралари кўрилса, ёмон бўлмасди.\nАкс ҳолда, маорифнинг «пўчоғи зардан, мағзи пуч» соҳага айланиб қолиш хавфи «соя»си кўлами кенгайиб бораверади…\nТаъкидлашга арзигулик томони шундаки, маориф тараққиётига жиддий эътибор қаратилган, лекин Миллат пешвоси таъбири билан айтганда:\n-Замонавий шароитда таълимнинг барча босқичларида билим даражаси ва сифатини юксалтириш илм ва маориф соҳаси ходимларининг биринчи даражали вазифаси ҳисобланади. Бу йўналишда аниқ натижаларга эришилган бўлишига қарамай, улар ҳалигача қониқарли эмас…\nДарҳақиқат, кўзланган мақсадга ўқитувчининг жамиятдаги ролини ошириш билангина эришиш мумкин.\nБугун: 01-10-2020 23:29:21


Европа газ бозори учун жангда АҚШ Россияга ютқазди - 01.10.2021, Sputnik Ўзбекистон\nЕвропа Иттифоқи “ёрдам ваъда бериш сиёсати” – бошқа-ю, “бозор иқтисоди” – бутунлай бошқа нарса эканини жуда яхши тушуниб олди. 01.10.2021, Sputnik Ўзбекистон\nДунё ОАВлари хабарига кўа, Европа, шу кунларда кузатилаётган глобал энергия кризиси жараёнида, энергетик хавфсизлик борасида фақат ўз имкониятларига ишониши кераклигини тушунган.Суюлтирилган газ ортилган ва бир вақтлар “Россия газининг муқобили” дейилган юлдузли ва йўл-йўл чизиқли Америка танкерлари энди бу ерларга келмай қўйди. Бошқача қилиб айтганда бир вақтлар америкалик дўстларимиз томонидан дунё ОАВларда пиар қилинган “Сланец революцияси” - мутлақ муваффақиятсизликка учради.Вазиятга ойдинлик киритиш ва Европа қаерга келиб қолганини тушуниш мақсадида, “Шимолий-оқим-2” қурилиши бошланган вақтдаёқ маълум бўлган рақамларга назар ташлаймиз.Суюлтирилган газнинг Европа бозорига фаол кириб келиши 2018 -2019 йилларгатўғри келди. Ўша вақт АҚШда суюлтирилган газ ҳажми бирданига 100 миллиард метр кубга 840 миллиард метр кубни ташкил қилди.Айнан шу вақтда ишбилармон АҚШ президенти Дональд Трамп Европа Иттифиоқи раиси Жан-Клод Юнкер билан шартнома имзолашга муваффақ бўлди. Шундан сўнг Европага суюлтирилган газ импорти 250 миллион кубдан 1,5 миллиардгача кескин ошди. Айнан шу вақтда кўплаб хорижий ва баъзи Россия ОАВлари “Шимолий оқим-2”нинг куни битгани ҳақида мақоллалар ёппасига чиқа бошлади, экспертлар унинг куни битганини башорат қилиа бошлашди.Дарҳақиқиат, ўша вақтлар кўпчилликка вазият ана шундай тугаши муқаррардек туюлган эди. 2019 йил декабрида АҚШ cуюлтирилган газ ишлаб чиқариш бўйиа янги рекорд ўрнатди. Европа бозорида АҚШ суюлтирилган гази ҳажми 16%га етди. АҚШ газ ташувчи кемалари Грузия, Украина, Испания, Финляндия қирғоқларига тез тез келиб турадиган бўлди. Газнинг асосий истеъмолчилари эса – Британия, Испания, Польша ва Португалия бўлди.Кейин дунё аренасига коронавирус чиқди ва барча фаолият турлари музлаб қолди. 2020 йилнинг иккинчи чорагидаёқ АҚШдан олиб келинаётган газ ҳажми уч баравар камайиб кетди ва ҳалигача аввалги даражасига қайтгани йўқ. АҚШ ОАВларига ишонадиган бўлсак – энди ҳеч қачон қайтмайди ҳам, чунки бунга ҳатто Вашингтоннинг ўзи ҳам ишонмайди.COVID-19 тутқичи сал енгиллаганидан сўнг жаҳон иқтисодиёти секин-аста тиклана бошлади ва ҳаммага бирданига энергия манбаалари зарур бўлиб қолди. Шу жойида Европа Иттифоқи “ёрдам бериш га ваъда бериш сиёсати” – бошқа-ю, “бозор иқтисоди” – бутунлай бошқа нарса эканини жуда яхши тушуниб олди.2020 йилда АҚШ газ суюлтириш заводларида ишлаб чиқилган рекорд миқёсидаги 914 миллиард метр куб газ, ё АҚШнинг ўзида қолди ёки Осиё-Тинч океани ҳудудига йўл олди, чунки бу ерда анъанавий равишда газ нархи анча баланд сотилади. АҚШ ҳукуматининг ўзи газ савдоси билан шуғулланмаса-да, бу иш билан қатор хусусий компаниялар шуғулланади, ҳукумат эса кафолатланган юқори даромад олади.Европа Иттифоқи сиёсатчилари бамайлихотир ўтириб жуғрофи китобини титкилдашганида Осиё-Тинч океани ҳудудида 58там мамлакат борлигини ва у ерда 5 миллиард аҳоли яшашини англаган бўларди. Асосийси – бу ерда исталган миқдордаги энергия манбааларини ҳазм қилишга қодир бўлган Хитой борлигини кўришар эди. International Energy Agency маълумотига кўпа Пекин 2021 йилда суюлтирилган газ сотиб олиш ҳажмини икки баравар оширди. Шу сабабли дунё бўйлаб барча суюлтирилган газ ишлаб чиқарувчи заводлар маҳсулот ҳажмини ўртача 40%га оширишди.Бутун Европа Иттифоқи бир йилда 394 миллиард метр куб газ ёқади. Хитойнинг бир ўзи бўлса - 330 миллиард метр куб. Европа бозори бир неча йил давомида деярли бир хил натажа кўрсатган бўлса Хитойнинг газга бўлган талаби илдам тез ошиб бормоқда. Ундан ташқари бу биржаларда Ҳиндистон, Япония Сингапур ҳам борлигини унутмас керак.Айнан шу сабабли Европада минг метр куб газ нархи 320 доллар атрофида бўлган бўлса, ОТҲда у 700га чиқиб кетган эли.Америка нашлари хабарига кўра, бу йил қиш олдиган ЕИнинг ер ости газ омборлари ҳам тўлдирилмаган. Электр нархи эса тобора осмонга чиқиб кетмоқда. Қишда аҳоли учун электр нархи янада қимматроқ бўлади.Хуллас, Вашингтон ўз ички муаммоларини ҳал қилиш учун ўзининг “Осиё”даги улушини ушлаб туриб, “Газпром”га Европа бозорларини эгаллаб олиш учун имкон яратиб бермоқда. Мана шуларнинг барчаси қувур орқали келган газнинг нафақар ишончли эканини амалда кўрсатмоқда. Фақатгина қувурли газ Европани қутқариб қолади.Америка Қўшма штатлари тўрт йил давомида Европага босим ўтказиш мумкин бўлган газ дастакларини Россиядан ўз қўлига тортоиб олишга ҳаракат қилди. Лекин маррага яқин қолганда дастакни яна қайтариб Россияга “совға қилди”.\nақш, европа иттифоқи, газ қувури, россия\nЕвропа Иттифоқи “ёрдам ваъда бериш сиёсати” – бошқа-ю, “бозор иқтисоди” – бутунлай бошқа нарса эканини жуда яхши тушуниб олди.\nДунё ОАВлари хабарига кўа, Европа, шу кунларда кузатилаётган глобал энергия кризиси жараёнида, энергетик хавфсизлик борасида фақат ўз имкониятларига ишониши кераклигини тушунган.\nСуюлтирилган газ ортилган ва бир вақтлар “Россия газининг муқобили” дейилган юлдузли ва йўл-йўл чизиқли Америка танкерлари энди бу ерларга келмай қўйди. Бошқача қилиб айтганда бир вақтлар америкалик дўстларимиз томонидан дунё ОАВларда пиар қилинган “Сланец революцияси” - мутлақ муваффақиятсизликка учради.\nВазиятга ойдинлик киритиш ва Европа қаерга келиб қолганини тушуниш мақсадида, “Шимолий-оқим-2” қурилиши бошланган вақтдаёқ маълум бўлган рақамларга назар ташлаймиз.\nСуюлтирилган газнинг Европа бозорига фаол кириб келиши 2018 -2019 йилларгатўғри келди. Ўша вақт АҚШда суюлтирилган газ ҳажми бирданига 100 миллиард метр кубга 840 миллиард метр кубни ташкил қилди.\nАйнан шу вақтда ишбилармон АҚШ президенти Дональд Трамп Европа Иттифиоқи раиси Жан-Клод Юнкер билан шартнома имзолашга муваффақ бўлди. Шундан сўнг Европага суюлтирилган газ импорти 250 миллион кубдан 1,5 миллиардгача кескин ошди. Айнан шу вақтда кўплаб хорижий ва баъзи Россия ОАВлари “Шимолий оқим-2”нинг куни битгани ҳақида мақоллалар ёппасига чиқа бошлади, экспертлар унинг куни битганини башорат қилиа бошлашди.\nДарҳақиқиат, ўша вақтлар кўпчилликка вазият ана шундай тугаши муқаррардек туюлган эди. 2019 йил декабрида АҚШ cуюлтирилган газ ишлаб чиқариш бўйиа янги рекорд ўрнатди. Европа бозорида АҚШ суюлтирилган гази ҳажми 16%га етди. АҚШ газ ташувчи кемалари Грузия, Украина, Испания, Финляндия қирғоқларига тез тез келиб турадиган бўлди. Газнинг асосий истеъмолчилари эса – Британия, Испания, Польша ва Португалия бўлди.\nКейин дунё аренасига коронавирус чиқди ва барча фаолият турлари музлаб қолди. 2020 йилнинг иккинчи чорагидаёқ АҚШдан олиб келинаётган газ ҳажми уч баравар камайиб кетди ва ҳалигача аввалги даражасига қайтгани йўқ. АҚШ ОАВларига ишонадиган бўлсак – энди ҳеч қачон қайтмайди ҳам, чунки бунга ҳатто Вашингтоннинг ўзи ҳам ишонмайди.\nCOVID-19 тутқичи сал енгиллаганидан сўнг жаҳон иқтисодиёти секин-аста тиклана бошлади ва ҳаммага бирданига энергия манбаалари зарур бўлиб қолди. Шу жойида Европа Иттифоқи “ёрдам бериш га ваъда бериш сиёсати” – бошқа-ю, “бозор иқтисоди” – бутунлай бошқа нарса эканини жуда яхши тушуниб олди.\n2020 йилда АҚШ газ суюлтириш заводларида ишлаб чиқилган рекорд миқёсидаги 914 миллиард метр куб газ, ё АҚШнинг ўзида қолди ёки Осиё-Тинч океани ҳудудига йўл олди, чунки бу ерда анъанавий равишда газ нархи анча баланд сотилади. АҚШ ҳукуматининг ўзи газ савдоси билан шуғулланмаса-да, бу иш билан қатор хусусий компаниялар шуғулланади, ҳукумат эса кафолатланган юқори даромад олади.\nЕвропа Иттифоқи сиёсатчилари бамайлихотир ўтириб жуғрофи китобини титкилдашганида Осиё-Тинч океани ҳудудида 58там мамлакат борлигини ва у ерда 5 миллиард аҳоли яшашини англаган бўларди. Асосийси – бу ерда исталган миқдордаги энергия манбааларини ҳазм қилишга қодир бўлган Хитой борлигини кўришар эди. International Energy Agency маълумотига кўпа Пекин 2021 йилда суюлтирилган газ сотиб олиш ҳажмини икки баравар оширди. Шу сабабли дунё бўйлаб барча суюлтирилган газ ишлаб чиқарувчи заводлар маҳсулот ҳажмини ўртача 40%га оширишди.\nБутун Европа Иттифоқи бир йилда 394 миллиард метр куб газ ёқади. Хитойнинг бир ўзи бўлса - 330 миллиард метр куб. Европа бозори бир неча йил давомида деярли бир хил натажа кўрсатган бўлса Хитойнинг газга бўлган талаби илдам тез ошиб бормоқда. Ундан ташқари бу биржаларда Ҳиндистон, Япония Сингапур ҳам борлигини унутмас керак.\nАйнан шу сабабли Европада минг метр куб газ нархи 320 доллар атрофида бўлган бўлса, ОТҲда у 700га чиқиб кетган эли.\nАмерика нашлари хабарига кўра, бу йил қиш олдиган ЕИнинг ер ости газ омборлари ҳам тўлдирилмаган. Электр нархи эса тобора осмонга чиқиб кетмоқда. Қишда аҳоли учун электр нархи янада қимматроқ бўлади.\nХуллас, Вашингтон ўз ички муаммоларини ҳал қилиш учун ўзининг “Осиё”даги улушини ушлаб туриб, “Газпром”га Европа бозорларини эгаллаб олиш учун имкон яратиб бермоқда. Мана шуларнинг барчаси қувур орқали келган газнинг нафақар ишончли эканини амалда кўрсатмоқда. Фақатгина қувурли газ Европани қутқариб қолади.\nАмерика Қўшма штатлари тўрт йил давомида Европага босим ўтказиш мумкин бўлган газ дастакларини Россиядан ўз қўлига тортоиб олишга ҳаракат қилди. Лекин маррага яқин қолганда дастакни яна қайтариб Россияга “совға қилди”.


"Ўзбекистонга давомий халқаро босим керак"\nБМТ Инсон ҳуқуқлари қўмитасининг 13 июл куни Ню Йоркда иш бошлаган 96-сессиясининг сўнгги кунида Ўзбекистондаги фуқаролик ва сиёсий ҳуқуқлар билан боғлиқ вазият кўриб чиқилади.\nДунёдаги етакчи инсон ҳуқуқлари ташкилотлари Ўзбекистонда сиёсий ва фуқаролик ҳуқуқларнинг поймол этилишига оид хавотирларини БМТ қўмитаси эътиборига тақдим этди. Ушбу ҳужжатларда Ўзбекистонда матбуот ва фикр ҳамда эътиқод эркинликлари таъминламагани, қийноқлар ва болалар меҳнати оддий ҳолатга айлангани таъкидланади.\nЎзбекистондаги фуқаролик ва сиёсий ҳуқуқлар билан боғлиқ вазият кескин қораланган мазкур ҳужжатларни принтердан чиқармоқчи бўлсангиз, унга бир пачка қоғоз юклашингизга тўғри келади.\nУшбу ҳужжатларда дунёдаги етакчи инсон ҳуқуқларини ҳимоя қилувчи ташкилотлар БМТ га бир ғояни етказмоқчи бўладики, у ҳам бўлса, президент Каримов режими остида кун кечираётган давлатда одамлар барча сиёсий ва фуқаролик ҳуқуқларидан мосуво қилинган. Ушбу ғоя айниқса Инсон ҳуқуқлари халқаро федерацияси томонидан тақдим этилган ҳужжатда яққол акс этган.\n- Ташкилотимиз қўлга киритган маълумотлар Ўзбекистон халқаро қонунлар доирасида олган мажбуриятларни бузиб келаётганини кўрсатади. Бу давлат ўз фуқароларини қийноқлардан ҳимоя қилмайди, уларнинг эркин ҳаракатланишига, намойишларни ўтказишига, эркин фикр билдиришига йўл бермайди. Ҳукумат одамларнинг яхши ҳаёт кечириш ҳуқуқларини таъминламайди¸ дейди Инсон ҳуқуқлари халқаро федерациясининг БМТдаги доимий вакили Жули Громеллон.\n27 июл куни БМТ Инсон ҳуқуқлари қўмитасининг 18 нафар экспертидан таркиб топган ҳайъати ушбу хавотирлар акс этган ҳужжатларни бирма-бир кўриб чиқади ва келаси ой охирига қадар асосий муаммоларни белгилаб олади. Ўзбекистон вакиллари иштирокидаги якуний муҳокамалар эса 2010 йил март ойида бўлиб ўтади.\nСўнгги марта Ўзбекистонда сиёсий ва фуқаролик эркинликлар билан боғлиқ вазият 2005 йил Андижон воқеаларидан аввал муҳокама этилганди.\nБМТга мурожаат қилар экан, халқаро ташкилотлар Андижонда юзлаб намойишчиларнинг отиб ўлдирилиши юзасидан халқаро тергов ўтказишдан бош тортаётган Ўзбекистон ҳукуматини қоралашга чақирмоқда.\n- Бу Ўзбекистондаги инсон ҳуқуқлари билан боғлиқ даҳшатли аҳволга халқаро жамоатчилик эътиборини қаратиш учун ноёб бир имкониятдир.\nЕвропа Иттифоқи ва АҚШ ҳукуматлари Ўзбекистон билан мулоқот қилишда БМТ Инсон ҳуқуқлари қўмитасининг хулосалари ва тавсияларига таянишига умид қиламиз.\nБунинг натижасида бизнинг асосий мақсадимиз Ўзбекистон ҳукуматини қийноқларни тўхтатишга ва сиёсий маҳбусларни озод этишга мажбур қилишдир¸ дейди Ҳюман Райтс Уотч ташкилотининг вакиласи Вероника Санта Голстон.\nХалқаро Амнистия ташкилоти Ўзбекистон ҳукуматининг мамлакат қонунчилигини халқаро меъёрларга мослаштириш томон ташлаётган қадамларни олқишлади. Бироқ Халқаро Амнистия ташкилоти вакиласи Майзи Вейчердинг бу қадамлар вазиятни ижобий томонга ўзгартирмаганидан афсусда эканини айтади.\n- Биз Ўзбекистондаги воқеалар ривожи асл кенг қамровли тузум ичидаги ўзгаришларга сабаб бўлмаганидан афсусдамиз. Биз Ўзбекистонда доимий равишда давом этаётган инсон ҳуқуқларининг қўпол тарзда поймол этилаётганидан хавотирдамиз ва ўзимизнинг бу хавотирларимизни Ўзбекистонга таъсир ўтказишга қодир ҳар қандай ҳукуматга ва халқаро ташкилотларга доимий равишда етказиб боришга ҳаракат қиламиз¸ деди Майзи Вейчердинг.\nХоссатан, тавсия беришдан нарига ўтмайдиган БМТ Инсон ҳуқуқлари қўмитасининг Ўзбекистонга қанчалик таъсир ўтказа олиши мунозарали масаладир. Аммо ер юзида Ўзбекистондаги вазиятга холис баҳо бера оладиган БМТ Инсон ҳуқуқлар қўмитасидан кўра нуфузлироқ ташкилот мавжуд эмас. Лондондан сиёсий таҳлилчи Алишер Илҳомов айнан шу сабабли Ўзбекистон БМТдаги муҳокамаларга пухта тайёргарлик кўришга ҳаракат қилишини айтади.\n- Ҳатто Ўзбекистондаги каби диктаторлик режимлари ҳам имиж масаласига бефарқ эмас. Агар БМТ томонидан қандайдир кескин танқидий фикрлар янграётган бўлса, ҳукумат буни оғриқ билан қабул қилади. Айнан шунинг учун ҳукуматлар БМТ минбарларидан янграётган танқидларни буткул инкор қилмасдан, “бунисига розимиз, бунисига йўқ” қабилидаги мулоқот ўйинларини бошлаб юборади¸ дейди Алишер Илҳомов.\nЎтган йил охирида Женевадаги БМТ Инсон ҳуқуқлари кенгаши Ўзбекистондаги инсон ҳуқуқлари вазиятини кўриб чиқаётганида Ўзбекистон Миллий инсон ҳуқуқлари маркази раҳбари Акмал Саидов ва Бош прокурор ўринбосари Алишер Шарафуддинов ижросидаги “ўзбекча мулоқот ўйинлари”нинг “олий пилотажи”га шоҳид бўлгандик. Бироқ шунда ҳам аввал болалар меҳнатидан фойдаланиш муаммосини мутлақо инкор қилиб келган расмий Тошкент, охир-оқибат бу муаммонинг борлигини эътироф этди ва чора кўришга ваъда берди. Шу маънода Вероника Санта Голстон Ўзбекистон билан олиб борилаётган мулоқотларга янада қатъийлик етишмаётганини айтади.\n- Тажриба шуни кўрсатмоқдаки, инсон ҳуқуқларини яхшилаш учун сиёсий иродага эга бўлмаган Ўзбекистондагига ўхшаш ҳукуматларга нисбатан фақат давомий халқаро босимгина таъсир қилади¸ дейди Ҳюман Райт Уотч ташкилотининг вакиласи Вероника Санта Голстон.


Xiaomi янги рекорди билан Realme’ни «жойига ўтирғизиб» қўйди! - Terabayt.Uz\nXiaomi янги рекорди билан Realme’ни «жойига ўтирғизиб» қўйди!\nҲозирда дунё бўйича энг тез ўсиб келаётган смартфон бренди сифатида Realme бренди тан олинган. Яқиндагина у Samsung, Xiaomi, Vivo, Apple ҳамда Huawei компанияларидан ҳам ўзиб, мутлақ рекорд ўрнатган эди.\nЎҚИНГ: Realme 7 5G чиқди – Европадаги энг арзон 5G-смартфон!\nБундан ташқари, Realme куни кеча Ҳиндистондаги анъанавий арзонлатиб сотиш кунлари – Festive Days мобайнида нақ 8,3 миллионта маҳсулот сотганини айтиб мақтанган. Буларнинг асосий қисми – 6,3 миллионтаси смартфонлар бўлиб, компания бу билан ўзининг ўтган йилги рекордидан ҳам 20 фоизга ўзиб кетган.\nТаъкидлаш керакки, Realme компаниясини Oppo корпорацияси айнан Xiaomi компаниясининг арзончи Redmi бренди билан рақобатлашиш учун ташкил этган эди. Унинг шашти баланд ва «Хитойча Apple»га муносиб рақиб ҳам Samsung ёки Vivo эмас, балки айнан Realme бўлаётир.\nШу билан бирга, Xiaomi ҳам бўш келгани йўқ: дарров «Филлар ўлкаси»да кечган Festive Days давомидаги ўз сотувлари натижаларини эълон қилди. Буни қарангки, унинг рекорди Realme’га «ўрнини кўрсатиб» қўйди: 13 миллиондан ортиқ гаджет, шундан 9 миллионтаси смартфонлар!\nЯъни, чегирмалар кунлари Xiaomi сотган смартфонларнинг ўзиёқ Realme сотган барча девайсларнинг умумий сонидан ошиқ, қолганини гапирмаса ҳам бўлади!\nХабарга кўра, Festive Days мобайнида компаниянинг энг оммабоп смартфонлари Xiaomi Mi 10T Pro, Redmi Note 9 Pro Max, Redmi Note 9 Pro, Redmi 9 Prime, Redmi 9 ҳамда Redmi 9A бўлган.\nТелефонлардан ташқари, чегирмалар палласида кўп сотилган тўрт миллионта қурилма сафига асосан компаниянинг ақлли телевизорлари, ақлли уй жиҳозлари ва аксессуарлари киради.\nЎҚИНГ: Xiaomi Mi 11 Pro ҳақида навбатдаги маълумот ошкор бўлди\n#Oppo #Redmi #Xiaomi #Android смартфон #смартфонлар #POCOPHONE #Xiaomi Pocophone #Xiaomi Poco #Realme


ХАЛҚИМИЗГА ХИЗМАТ ҚИЛИШДАН ЧАРЧАМАЙМИЗ\nБугунги кунда юртимизда коронавирус инфекциясини кишилар ўртасида тарқалиб кетишининг олдини олиш, аҳолининг санитария-эпидемиологик осойишталигини таъминлаш мақсадида фуқароларимизнинг ўз уйларида қолишлари сўралмоқда. Қатор ташкилот ва муассасалар масофавий ишлаш тизимига ўтказилди. Бунинг учун эса, албатта, сифатли ва узлуксиз электр энергияси зурур.\nБугун энергетикларимиз зиммасига жуда катта масъулият юкланган. Юзага келган аварияли узилишларни имкон қадар қисқа вақт ичида хавфсиз ва сифатли баратаф этиш, шундай ҳолатлар вужудга келмаслигининг ўз вақтида олдини олиш, бир сўз билан айтганда, туну кун меҳнат қилиш орқали электр энергиясини сифатли ва узлуксиз етказиб бериш шулар жумаласидан.\n“Фарғона ҳудудий электр тармоқлари корхонаси” АЖ Ёзёвон туман электр таъминоти корхонаси томонидан, бугунги кундаги вазиятдан келиб чиққан ҳолда, фаолият ташкил этилган. Хусусан, барча ишлар аввалида ходимларнинг хавфсизлик техникаси қоидаларига тўлиқ риоя этиши билан бирга шахсий гигиена қоидаларига ҳам эътиборли бўлишлари тушунтириб ўтилмоқда. Ходимларнинг махсус ҳимоя кийимлари билан аварияли узилишларни бартараф этишлари мақсадга мувофиқ бўлмоқда.\nШундай синовли кунларда ўз ишига виждонан ёндашган барча энергетикларимизга ўз миннатдорчилигимизни билдирамиз.\nХалқимизга хизмат қилишдан чарчаманг!


Зоир Мирзаев: энг дабдабали тўйларни вилоятнинг биринчи шахслари ўтказмоқда\n14:54 / 21.09.2015\nСамарқанд вилояти ҳокими Зоир Мирзаевнинг эътироф этишича, энг дабдабали тўйларни вилоятнинг биринчи шахслари ўтказмоқда.\nУнинг сўзларига қараганда, кўрилаётган чораларга қарамай, тўй маросимларидаги исрофгарчиликни камайтириш борасидаги ишлар ўз самарасини бермаяпти.\n“Энг ачинарли ҳолат шуки, дабдабали тўйлар ва оилавий тантаналар вилоятимизнинг раҳбарлари ва биринчи шахслари томонидан ўтказилмоқда.\nМисол тариқасида Самарқанд ОТМларидан бирининг профессори ўтказган тўйни айтишимиз мумкин. Никоҳ оқшомида Мир Саид Барака маҳалласи аҳли ярим тунгача шовқиндан ухлай олмади”, - унинг сўзларини келтиради “Самаркандский вестник” газетаси.\nШунингдек, Мирзаев айрим тўйхоналарда белгиланганидан кўпроқ одамлар тўпланаётганини таъкидлаб ўтди: “Меҳмонлар сони 300 кишидан ошмаслиги тавсия этилгани билан, “Кўксарой”, “Нодирий”, “Шодимурод” ва бошқа ресторанлар 500 ва ҳатто минг кишилик дастурхонлар ёзмоқда”.